Ηλεκτρονική απάτη μέσω κινητού με θύμα Μεσσήνιο - Του άρπαξαν 11.500 ευρώ! - Πρώτη Καθημερινή Εφημερίδα\nΑγνωστος υπέκλεψε τα στοιχεία ενός Μεσσήνιου. Έβγαλε με ψευδή εξουσιοδότηση καινούργια κάρτα sim με τον αριθμό του κινητού του. Απέκτησε πρόσβαση μέσω ebanking στους τραπεζικούς του λογαριασμούς και του υπεξαίρεσε 11.520 ευρώ.\nΑυτό, σύμφωνα με τον ίδιο τον καταγγέλλοντα και θύμα απάτης Γ.Φ. (σ.σ. ο ίδιος επιθυμεί να αναγραφούν τα αρχικά του), έγινε την Παρασκευή 7 του μήνα. Το ανακάλυψε όταν αρχικά διαπίστωσε πως δεν έχει σήμα στο κινητό του.\nΟ καταγγέλλων μιλώντας στην “Ε” περιέγραψε αναλυτικά πώς του άδειασαν τους τραπεζικούς του λογαριασμούς (μέθοδος sim swap). Κι έψαξε τόσο την εταιρεία κινητής τηλεφωνίας, που δεν ακολούθησε το προβλεπόμενο πρωτόκολλο. Όσο και την τράπεζα, γιατί δεν έχει αναπτύξει κατάλληλους μηχανισμούς για την προστασία από απατεώνες των πελατών της. Ενώ ανέφερε και την πρόθεσή του να ασκήσει αγωγή.\nΣΤΗΝ ΠΛΑΤΕΙΑ ΤΗΣ ΠΥΛΟΥ\nΟ καταγγέλλων την Παρασκευή 7 του μήνα καθόταν σε ένα καφέ στην πλατεία της Πύλου όταν γύρω στη 1 το μεσημέρι παρατήρησε ότι δεν έχει σήμα στο κινητό του. Αφού ρώτησε και βεβαιώθηκε ότι μόνο αυτός αντιμετωπίζει πρόβλημα, απευθύνθηκε στο υποκατάστημα Πύλου της εταιρείας κινητής τηλεφωνίας στην οποία είναι πελάτης. Εκεί, μας λέει, “ακούω έκπληκτος από τον υπεύθυνο ότι έχω παραχωρήσει με εξουσιοδότηση τον αριθμό σύνδεσής μου σε άλλο πρόσωπο”. Ό καταγγέλλων επέμεινε ότι δεν ξέρει τίποτα και ο υπεύθυνος έδειξε ότι θορυβήθηκε. “Κατάλαβα ότι πρόκειται για εγκληματική ενέργεια”, τόνισε. Αμέσως, όπως μας είπε, ο υπεύθυνος πήρε την ταυτότητά του και του έβγαλε καινούργια κάρτα sim. Οπως φάνηκε στη συνέχεια, κάποιος άγνωστος είχε εμφανιστεί 1.16 το μεσημέρι σε υποκατάστημα της εταιρείας στη Νεάπολη Θεσσαλονίκης, όπου υπέδειξε μια πλαστή εξουσιοδότηση δήθεν από τον καταγγέλλοντα πως του παραχωρεί τον αριθμό σύνδεσής του.\nΔΕΝ ΕΙΧΕ ΧΡΗΜΑΤΑ Η ΚΑΡΤΑ\nΕκείνη τη στιγμή ο καταγγέλλων δεν κατάλαβε την έκταση της απάτης και θεώρησε ότι πρόλαβε τις καταστάσεις. Οταν όμως πήγε με την παρέα του για φαγητό και θέλησε να πληρώσει με την κάρτα του, διαπίστωσε ότι αυτή δεν είχε χρήματα. Με την επιστροφή του στο σπίτι μπήκε στο ebanking της τράπεζάς του και είδε ότι είχαν αδειάσει οι λογαριασμοί του, όπως και ένας ακόμη διασυνδεδεμένος λογαριασμός του σε άλλη τράπεζα, αλλά και οι πιστωτικές του κάρτες, αφήνοντάς του μόλις 5 ευρώ.\nΣτη συνέχεια, μίλησε για την ταλαιπωρία που υπέστη μέχρι να κλειδώσουν τις κάρτες του από την τράπεζα. Κατήγγειλε ότι καμία άλλη ασφαλιστική δικλίδα δεν μπόρεσε να του προσφέρει το σύστημα της τράπεζάς του. Ώστε να καθυστερήσει τους απατεώνες και να μην προλάβουν να αδειάσουν τους λογαριασμούς του.\nΟπως περιέγραψε ο καταγγέλλων, ο απατεώνας με το που απέκτησε την κάρτα sim με τον αριθμό του είχε και πρόσβαση στην εφαρμογή ebanking. Με το username του καταγγέλλοντα προσποιήθηκε ότι ξέχασε το password και ζήτησε την έκδοση καινούργιου από την τράπεζα. Κι αφού απέκτησε νέο κωδικό πρόσβασης από το τηλέφωνο, μπορούσε πλέον να διαχειριστεί όπως αυτός ήθελε τα χρήματα στους λογαριασμούς του καταγγέλλοντα, αδειάζοντάς τους.\nΟ καταγγέλλων ζήτησε λοιπόν να τονιστούν οι ευθύνες. Κατά την άποψή του έχει τόσο η εταιρεία τηλεφωνίας όσο και η τράπεζα. Η πρώτη γιατί, σύμφωνα με τον ίδιο, “έκανε εγκληματικές παραλείψεις” μη εφαρμόζοντας το προβλεπόμενο πρωτόκολλο. Εξηγεί, λοιπόν, ότι “πηγαίνοντας ο κακοποιός με πλαστή εξουσιοδότηση. Δεν έλεγξε η υπάλληλος στο γκισέ με το barcode αν είναι γνήσια”. Επίσης, εκτιμά ότι “πιθανώς να μην κρατήθηκε και να μην σκαναρίστηκε η ταυτότητα του δράστη. Ενώ το κυριότερο, το πρωτόκολλο της εταιρείας λέει ότι αφού ελεγχθούν τα παραπάνω. καλείται και ερωτάται ο ενδιαφερόμενος αν πραγματικά επιθυμεί να παραχωρήσει τον αριθμό του τηλεφώνου του, για να το επαληθεύσει”. Κάτι που, σύμφωνα με τον ίδιο, δεν εφαρμόστηκε από πλευράς εταιρείας.\nΜΕ ΤΟ ΣΥΣΤΗΜΑ IRIS\nΟ καταγγέλλων επιρρίπτει ευθύνες και στο τραπεζικό σύστημα. Ξεκαθαρίζοντας ότι αυτές δεν έχουν να κάνουν με τη δοσοληψία που είχε ο απατεώνας με την τράπεζα. Καθώς είχε υποκλέψει τα προσωπικά του στοιχεία και ενεργούσε αντ’ αυτού. Αλλά “έχει να κάνει με το μετά”, καθώς πιστεύει ότι δεν τον βοήθησαν “με τα ηχογραφημένα μηνύματα στο μηχάνημα και την απάντηση. Από μια εκπρόσωπο που μπορούσε μόνο να κλειδώσει την κάρτα”.\nΟ ίδιος πιστεύει “ότι η τράπεζα όφειλε να έχει εξειδικευμένο προσωπικό. στε έγκαιρα να σταματήσει τις εκροές και οι συναλλαγές να έχουν περιθώρια αμφισβήτησης, γιατί ο κλέφτης με την υπηρεσία IRIS εκτέλεσε άμεσα τις εντολές εκροής, ενώ προσωπικά έπρεπε από την Παρασκευή να περιμένω μέχρι τη Δευτέρα για να ανοίξει η τράπεζα και να κάνω αίτηση αμφισβήτησης των συναλλαγών, κι ενώ είχαν αδειάσει τους λογαριασμούς μου”.\nΠροηγούμενο άρθροΕφτασαν χθες στο αεροδρόμιο οι πρώτοι 218 ταξιδιώτες με πτήσεις από Μόναχο και Ζυρίχη (βίντεο-φωτογραφίες)\nΕπόμενο άρθροΟλυμπιακός: Συμφωνία με Μπουχαλάκη, κοντά με Χολέμπας, «φουλάρει» για Τικίνιο


Welch Allyn 800 Series KleenSpec® Cordless Illumination System – Meditime\nΑρχική σελίδα / Γυναικολογικός εξοπλισμός / Welch Allyn 800 Series KleenSpec® Cordless Illumination System\nWelch Allyn 800 Series KleenSpec® Cordless Illumination System ποσότητα\nΚωδικός προϊόντος: 80015 Κατηγορία: Γυναικολογικός εξοπλισμός\nΤο σύστημα ασύρματου φωτισμού σειράς Welch Allyn 800 είναι ένας μοναδικός σχεδιασμός με βελτιωμένες δυνατότητες, όπως έντονο, λευκό φως LED για τη βελτίωση των εξετάσεων των ασθενών. Η κάθε ασύρματη πηγή φωτισμού έχει αυτονομία 80 λεπτων και φορτίζει πλήρως εντός 5 ωρών. εξοπλίστε τις εγκαταστάσεις σας με τα συστήματα KleenSpec Cordless Illumination διασφαλίστε τη διευκόλυνση και την ικανοποίηση του προσωπικού και των ασθενών σας.\nΗ συμπαγής δέσμη φωτός LED βελτιώνει την απεικόνιση της περιοχής εξέτασης.\nΠαράγει πολύ λιγότερη θερμότητα από τους παραδοσιακούς λαμπτήρες, για τη βελτίωση της άνεσης των ασθενών.\nΑσύρματο, χωρίς να σας εμποδίζουν καλώδια και με λειτουργία 80 λεπτών ανά φόρτιση, για τη βελτίωση της αποτελεσματικότητας των εξετάσεων.\nΤα αναλώσιμα μίας χρήσης διατίθενται συσκευασμένα ξεχωριστά, για τη μείωση του κινδύνου επιμολύνσεων.


Ιστολόγιο: Μαρτίου 2015\nΚάθετες μειώσεις καταγράφονται στους μισθούς των υπαλλήλων του Δημοσίου την πενταετία της κρίσης και συγκεκριμένα ανάμεσα στα έτη 2009 – 2013.\nΣύμφωνα με αποκλειστικό δημοσίευμα της «Εφημερίδας των Συντακτών», οι υπάλληλοι του Δημοσίου από την αρχή της κρίσης ήρθαν αντιμέτωποι με μειώσεις αποδοχών από 25% έως 38%, σύμφωνα με τα στοιχεία που απέστειλε στην τρόικα το Γενικό Λογιστήριο του Κράτους επί θητείας της προηγούμενης κυβέρνησης, όπως αναφέρει η εφημερίδα στο πρωτοσέλιδό της.\nΣυγκεκριμένα, σύμφωνα με το δημοσίευμα της εφημερίδας, μεγαλύτερες μειώσεις υπέστησαν υπάλληλοι μικρής προϋπηρεσίας και χαμηλότερης βαθμίδας εκπαίδευσης.\nΣτο υπουργείο Διοικητικής Μεταρρύθμισης, ενας εργαζόμενος ΔΕ με 5 χρόνια απασχόλησης υπέστη περικοπές ύψους 38%. Αντίστοιχου ύψους ήταν και οι περικοπές σε υπαλλήλους ΠΕ ίδιας προϋπηρεσίας, αλλά και σε έναν υπάλληλο ΔΕ με 17 έτη εργασίας. Εξίσου σημαντικές ήταν οι περικοπές που υπέστη ένας συνάδελφός τους ΠΕ, στο ίδιο υπουργείο, με 29 έτη απασχόλησης. Συγκεκριμένα στο 24%.\nΠερίπου στην ίδια αντιστοιχία κατανέμονται και οι περικοπές των υπαλλήλων του Δημοσίου στο υπουργείο Πολιτισμού. Ένας εργαζόμενος ΔΕ με 5 έτη απασχόλησης είδε από την αρχή της κρίσης τις αποδοχές του να συρρικνώνονται κατά 35%. Μείωση 33% υπέστη το εισόδημα ενός συναδέλφου του ΔΕ με 17 έτη, 24% ενός υπαλλήλου ΔΕ με 29 έτη, 29% ενός υπαλλήλου ΠΕ με 5 έτη, 19% ενός υπαλλήλου ΠΕ με 17 έτη και 13% ήταν η μείωση των αποδοχών ενός υπαλλήλου ΠΕ με 29 έτη εργασίας.\nΝα σημειωθεί ότι η μείωση των αποδοχών των δημοσίων υπαλλήλων του Δημοσίου, πέρα από την οικονομική συμπίεση και την καταστροφή που υπέστησαν 600.000 άνθρωποι, αποδιοργάνωσε πλήρως τους οικογενειακούς προϋπολογισμούς, με πολλαπλό αντίκτυπο. Σύμφωνα με τον Γιώργο Πετρόπουλο, μέλος της Εκτελεστικής Επιτροπής της ΑΔΕΔΥ, «αν στο μεσοσταθμικό ποσοστό μείωσης 38% συνυπολογίσουμε και φορολογικές επιβαρύνσεις -αύξηση φορολογικών συντελεστών, κατάργηση αφορολογήτων, ΕΝΦΙΑ- όλα αυτά, μαζί με την αύξηση τιμών βασικών προϊόντων, οδηγούν σε μια απώλεια εισοδήματος που υπερβαίνει το 50%. Εξαιτίας της παραγωγικής ιδιομορφίας της ελληνικής οικονομίας, αυτή η μείωση ζήτησης που επήλθε από τις περικοπές των εισοδημάτων των δημοσίων υπαλλήλων τροφοδότησε έναν φαύλο κύκλο που οδήγησε σε μειώσεις εισοδημάτων και σε χιλιάδες απολύσεις και στον ιδιωτικό τομέα».\nΤι συνεπάγεται μια πολιτική αυξήσεων των μισθών στο Δημόσιο; «Υπάρχουν μελέτες, παραπέμπουμε χαρακτηριστικά σε ενδεικτικές μελέτες του ΙΝΕ – ΓΣΕΕ, όπου οι αυξήσεις μισθών των υπαλλήλων Δημοσίου, ακριβώς επειδή θα διατεθούν στην εσωτερική ζήτηση, μπορούν να συνεισφέρουν στην αύξηση του ΑΕΠ σε πολύ μεγάλο ποσοστό, ειδικά σε οικονομίες όπως η ελληνική. Και τελικά, μέσω αυτής της μεθόδου, να οδηγηθεί η οικονομία σε ανάκαμψη, να αυξηθούν οι θέσεις εργασίας και οι μισθοί και στον ιδιωτικό τομέα, σχηματίζοντας αυτή τη φορά ένα αντίστροφο ανοδικό σπιράλ», εξηγεί ο κ. Πετρόπουλος.\nΠηγή:«Εφημερίδα των Συντακτών» Διαβάστε περισσότερα για αυτό το θέμα....\nΕτικέτες δημόσιο, κρίση, μισθοί\nΜπορεί η Ελλάδα να αξιοποιήσει καλύτερα τα ταλέντα της;\nΣτην 50η θέση η Ελλάδα σύμφωνα με τον παγκόσμιο δείκτη ανταγωνιστικότητας ταλέντων. Έξι θέσεις πιο πάνω σε σύγκριση με πέρυσι.\nΗ Ελβετία καταλαμβάνει την πρώτη θέση αποτελεσματικής διαχείρισης και αξιοποίησης ταλέντων σύμφωνα με τον παγκόσμιο δείκτη ανταγωνιστικότητας ταλέντων (GTCI) 2104, προϊόν συνεργασίας επιχειρηματικών, κυβερνητικών και ακαδημαϊκών φορέων (INSEAD, Human Capital Leadership Institute of Singapore (HCLI) και Adecco Group).\nΣημειώνεται ότιο δείκτης GTCI μετρά την ανταγωνιστικότητα 93 χωρών βάσει της ικανότητάς τους να αναπτύσσουν, να προσελκύουν και να διατηρούν τα ταλέντα. Ο δείκτης GTCI αξιολογεί την κάθε χώρα σε έξι διαφορετικούς πυλώνες: ενεργοποίηση ταλέντου, προσέλκυση ταλέντου, ανάπτυξη ταλέντου, διατήρηση ταλέντου, επαγγελματικές και τεχνικές δεξιότητες και δεξιότητες που άπτονται της παγκόσμιας γνώσης.\nΠερισσότερες πληροφορίες αναφορικά με τα αποτελέσματα της δεύτερης έκδοσης του Παγκόσμιου Δείκτη Ανταγωνιστικότητας Ταλέντων (GTCI 2014) εδώ.\nΔείτε επίσης και το παρακάτω βίντεο\nΕτικέτες αξιοποίηση, δείκτες, Ελλάδα, έρευνα, ταλέντο\nΤο κοινωνικό προφίλ της Ελλάδας σε σχέση με τη φτώχεια, τον κοινωνικό αποκλεισμό και την ανισότητα πριν και μετά από την εκδήλωση της κρίσης\nΣας καλώ σε συνεδρίαση τη Δευτέρα 30/3/2015 και ώρα 11.30 στο αμφιθέατρο της Δ/νσης Μετ/ρων Πειραιά, οδός Ερμουπόλεως 38 και Πηλίου - Πειραιάς , προκειμένου να καθορίσουμε τις θέσεις μας στα παρακάτω θέματα της ημερήσιας διάταξης: :\nΥπόμνημα προς τον Αναπλ. Υπουργό Εσωτερικών και Διοικητικής Ανασυγκρότησης\nΣυνήγορος του Πολίτη: Δικαιώματα εργαζομένων σε προγράμματα κοινωφελούς χαρακτήρα του ΟΑΕΔ\nΗ Αρχή σε έγγραφό της διατύπωσε επισημάνσεις και προτάσεις προκειμένου να διασφαλισθούν τα θεμελιώδη εργασιακά και ασφαλιστικά δικαιώματα αυτής της κατηγορίας απασχολούμενων, τα οποία κατοχυρώνονται και από την ευρωπαϊκή νομοθεσία για όλους τους εργαζομένους. Με το ίδιο έγγραφο ζήτησε την ανάληψη νομοθετικής πρωτοβουλίας ώστε να αρθούν κενά προστασίας που εντοπίσθηκαν, ιδίως ως προς την ασφαλιστική κάλυψη ασθενείας των εργαζομένων στο πλαίσιο των προγραμμάτων κοινωφελούς χαρακτήρα.\nΠηγή: http://www.synigoros.gr/ Διαβάστε περισσότερα για αυτό το θέμα....\nΕτικέτες κοινωφελής εργασία, Συνήγορος του Πολίτη\nΕσθονία, ένα ξεχωριστό οικονομικό παράδειγμα «Έχουμε πολύ δρόμο ακόμη για να γίνουμε Εσθονία», είχε πει ο Ευάγγελος Βενιζέλος, εν έτει 2012, σε μια συνέντευξή του σε τηλεοπτικό πάνελ, ως τότε υπουργός οικονομικών, αναφερόμενος στο ενδεχόμενο να μειωθούν οι μισθοί της χώρας στα επίπεδα της μικρής βαλτικής χώρας.Τρία χρόνια αργότερα, μόλις την προηγούμενη εβδομάδα, η γερμανική Die Welt παρουσίασε τη θέση της υπουργού οικονομικών της χώρας, στην οποία εξέφραζε πως «η κλάψα της Ελλάδας ενοχλεί τα πρώτα θύματα της κρίσης». Σύμφωνα με το δημοσίευμα, η Μαρίς Λαουρί, νέα υπουργός οικονομικών της Εσθονίας, δήλωνε ενοχλημένη από την στάση του έλληνα ομολόγου της, ο οποίος χαρακτήρισε την κατάσταση της χώρας μας ως «ανθρωπιστική κρίση», υπογραμμίζοντας πως η χώρα της πέτυχε να ξεφύγει της κρίσης «έχοντας απλά μια ξεκάθαρη θέση απέναντι στο λαό της».\nΗ απομακρυσμένη χώρα, τοποθετημένη στην ανατολική γωνιά του χάρτη, αντίθετα με τις προβλέψεις επενδυτών αναλυτών και ξένων οίκων, δεν απασχόλησε ποτέ μέχρι τώρα τα μέλη των τεχνικών επιτελείων και του Eurogroup και δε φαντάζει πιθανό να τα απασχολήσει και στο μέλλον. Πέρα των δηλώσεων της υπουργού Οικονομικών της χώρας, το σίγουρο είναι πως η εσθονική οικονομία δε λειτουργεί με τους όρους μιας σύγχρονης οικονομίας. Δε δανείζεται οπότε κατ' επέκταση δεν αντιμετωπίζει τα συνήθη προβλήματα κάθε αναπτυγμένης οικονομίας.\nΣτην αποφυγή της οικονομικής δουλείας της χώρας σίγουρα συμβάλλει το μικρό μέγεθός της, 1,3 εκατ. κάτοικοι και συνολική έκταση 45.000 τετραγωνικά χιλιόμετρα. Έχοντας ανεξαρτητοποιηθεί το 1991 από την Σοβιετική Ένωση, οι κυβερνώντες έθεσαν ως στόχο να προσεγγίσουν τις ευρωπαϊκές δυτικές οικονομίες. Η χώρα έγινε μέλος της ΕΕ και του ΝΑΤΟ το 2004 ενώ το ευρώ υιοθετήθηκε μόλις το 2011. Τα χρόνια πριν την εισαγωγή της η Εσθονία κινήθηκε με δάνεια από την Ευρωπαϊκή Τράπεζα Επενδύσεων με όρους που θα μπορούσαν να χαρακτηριστούν σχετικά συμβατοί. Οι φορές που απευθύνθηκε στις αγορές για ρευστότητα, ήταν ελάχιστες και πραγματοποιήθηκαν στην πλειονότητά τους μέσω σύντομων σε διάρκεια εκδόσεων.\nΑναμενόμενο ήταν λοιπόν η ηλεκτρονική διακυβέρνηση που εφαρμόζεται εδώ και μερικά χρόνια να παρέχει στους πολίτες όλες τις υπηρεσίες διαδικτυακά. Το 95% των φορολογικών δηλώσεων γίνεται ηλεκτρονικά, ενώ στις τελευταίες εκλογές το ¼ του πληθυσμού επέλεξε να ψηφίσει μέσω του υπολογιστή. Με την ηλεκτρονική τους ταυτότητα οι πολίτες έχουν δωρεάν πρόσβαση σε υπηρεσίες υγείας, κοινωνικά προγράμματα και επιδόματα, εκπαίδευση ακόμα και άθληση. Δεδομένης της τεχνογνωσίας, πολλές είναι και οι διμερείς συμφωνίες για την εξαγωγή της - ειδικά στους τομείς της ηλεκτρονικής διακυβέρνησης, (e-government) και της καταπολέμησης της διαφθοράς - οι οποίες έχουν κατά κύριο λόγο συναφθεί με ευρωπαϊκές χώρες, μια εξ' αυτών και η Ελλάδα.\nΗ αντίσταση της κυβέρνησης παραμένει σθεναρή με το βασικότερο επιχείρημα να κάνει λόγο για περαιτέρω ενδυνάμωση της οικονομίας πριν υποκύψει στις Σειρήνες των αγορών.\nΣυγκεκριμένα το άνοιγμα προβλέπεται για όταν το ΑΕΠ της χώρας ξεπεράσει το 75% του κοινοτικού μέσου όρου, το οποίο σήμερα αγγίζει το 73%, μια διαδρομή δηλαδή που εκτός από δύσκολη φαντάζει σίγουρα και μακρά.\nπηγή: newsbeast.gr Διαβάστε περισσότερα για αυτό το θέμα....\nΕτικέτες Εσθονία, κρίση, οικονομία, συγκρίσεις\nΑκόμα και όταν είναι άρρωστοι αναγκάζονται να πηγαίνουν στη δουλειά τους εργαζόμενοι άλλων χωρών, την ώρα που στην Ελλάδα, συνήθως, όταν νιώθουμε εξαντλημένοι ή έχουμε πυρετό, αποφεύγουμε να πηγαίνουμε στο γραφείο, ώστε να μην κολλήσουμε και τους άλλους. Η έρευνα της Vicks παρουσιάζει τις 15 χώρες, στις οποίες οι πολίτες πηγαίνουν στη δουλειά, ακόμα κι αν δεν αισθάνονται καλά.\nΑκόμα και με κρυολόγημα ή γρίπη εργάζεται το 66% των ερωτηθέντων από το σύνολο αυτών που συμμετείχαν στην έρευνα.\nΣτην Κίνα και την Ουκρανία δε, οι άνθρωποι δουλεύουν, ακόμα κι αν είναι πολύ άρρωστοι. Το σχετικό ποσοστό στην πρώτη χώρα ανέρχεται σε 75% , ενώ στη δεύτερη είναι 71%. Από την άλλη πλευρά, μικρότερα ποσοστά καταγράφονται στη Γερμανία, όπου το ποσοστό των εργαζομένων που δεν κάθεται σπίτι, ανέρχεται στο 48% και στις ΗΠΑ, όπου το ποσοστό είναι 41%.\nΑξίζει να σημειωθεί ωστόσο ότι γενικά τα Κέντρα Ελέγχου και πρόληψης Νοσημάτων ανά τον κόσμο, συμβουλεύουν τους πολίτες που πάσχουν από ιώσεις, να παραμένουν στα σπίτια τους για τουλάχιστον άλλες 24 ώρες από τη στιγμή που θα τους πέσει τελείως ο πυρετός.\nΕίναι αλήθεια ότι η μείωση του μισθολογικού κόστους αρκεί για τη βελτίωση της ανταγωνιστικότητας της ελληνι...\nΕτικέτες μειώσεις, μισθοί\nΉταν Οκτώβριος του 2009\nόταν ο τότε Υπουργός Οικονομικών,\nανακοίνωνε ότι το έλλειμμα του ΑΕΠ θα ήταν 12,7%, περίπου το διπλάσιο δηλαδή από αυτό που υπολόγιζε η προηγούμενη κυβέρνηση.\nΜέσα στα επόμενα τέσσερα χρόνια,\nοι ελληνικές κυβερνήσεις\nεφάρμοσαν στο ακέραιο τις μνημονιακές δεσμεύσεις,\nοι οποίες έπληξαν σε μεγάλο βαθμό την ελληνική κοινωνία.\nΗ παρούσα έρευνα έχει ως στόχο να μελετήσει και να αναλύσει\nτο φαινόμενο της καταστρατήγησης\nτων εργασιακών δικαιωμάτων που συντελέστηκε την περίοδο 2010-2014.\nΑποτέλεσμα αυτού, ήταν η ΕΓΣΣΕ να καθορίζει πλέον μόνο τους μη μισθολογικούς όρους εργασίας στην Ελλάδα.\nΟι νέες μορφές ευέλικτης και επισφαλούς απασχόλησης\nΗ οικονομική κρίση που έπληξε την Ελλάδα έφερε στο προσκήνιο νέες μορφές εργασίας, οι οποίες κατά κάποιο τρόπο, παρείχαν περιστασιακή κάλυψη σε μέρος του άνεργου πληθυσμού, χωρίς ωστόσο να επιλύουν το πρόβλημα επί της ουσίας.\nΧαρακτηριστικό παράδειγμα είναι τα επιδοτούμενα προγράμματα voucher, τα οποία έγιναν ευρέως γνωστά τα τελευταία χρόνια.\n«Ενώ εκατοντάδες χιλιάδες έχουν δαπανηθεί σε μελέτες, όσο κι αν ψάξαμε, δεν βρήκαμε ούτε μια μελέτη που να αποτυπώνει με αξιόπιστο και τεκμηριωμένο τρόπο πόσοι από τους ανέργους που καταρτίστηκαν σε προγράμματα απασχόλησης βρήκαν δουλειά», τόνισε η αναπληρώτρια υπουργός , αρμόδια για θέματα εργασίας, Ράνια Αντωνοπούλου. «Κανείς δεν μπορεί να δώσει αξιόπιστη απάντηση γιατί σε κάθε 100 ευρώ της χρηματοδότησης των προγραμμάτων τα 75 ευρώ τα παίρνουν ως αμοιβή τα Κέντρα Επαγγελματικής Κατάρτισης, δημόσια και ιδιωτικά, και μόνο τα 25 ευρώ να τα λαμβάνει ο επιδοτούμενος άνεργος», συμπλήρωσε η ίδια.\nΜάλιστα, ακόμη και σε επίπεδο Ευρωπαϊκής Ένωσης υπάρχει μια ομολογημένη αποτυχία για αυτές τις ενεργητικές πολιτικές απασχόλησης, τμήμα των οποίων αποτελούν και τα προγράμματα κατάρτισης και επιδότησης θέσεων εργασίας. Η κα Αντωνοπούλου υπενθύμισε ότι πρόσφατα η Επίτροπος Απασχόλησης της Ε.Ε. κ. Τίσσεν δήλωσε ότι στον απολογισμό της τελευταίας εξαετίας δαπανήθηκαν 77 δισεκατομμύρια ευρώ με αποδέκτες 20 εκατομμύρια ανέργους. Ωστόσο, από αυτούς μόνο 3 εκατομμύρια βρήκαν δουλειά μετά το τέλος της επιδότησης.\nΕνδεικτικές της αδυναμίας επίλυσης του προβλήματος της ανεργίας ήταν και οι προτάσεις για μοριοδότηση των υπαλλήλων. Χαρακτηριστική είναι η πρόταση του πρώην Υπουργού Παιδείας, Ανδρέα Λοβέρδου, για παροχή μορίων αντί για μισθό στους εκπαιδευτικούς που θα δεχθούν να εργασθούν εθελοντικά. Αντίστοιχα, στον ιδιωτικό τομέα δεν ήταν λίγες οι επιχειρήσεις που πρότειναν την παροχή στέγης και τροφής αντί χρημάτων, φαινόμενο ιδιαίτερα σύνηθες στα εποχικά επαγγέλματα.\nΣύμφωνα με τα στοιχεία των προσλήψεων από το πληροφοριακό σύστημα ΕΡΓΑΝΗ, από τον Μάρτιο του 2013 μέχρι τον Απρίλιο του 2014 έγιναν 1.464.078 προσλήψεις. Από αυτές, το 50% αντιστοιχεί σε θέσεις εργασίας πλήρους απασχόλησης, ενώ πάνω από το 35% αναλογεί σε θέσεις μερικής απασχόλησης και περίπου 10% σε θέσεις εκ περιτροπής απασχόλησης.\nΜαζικές είναι από τον Ιούλιο του 2013 και οι μετατροπές των συμβάσεων εργασίας σε ευέλικτες και επισφαλείς μορφές απασχόλησης, με αποτέλεσμα ένας στους πέντε εργαζόμενους στον Ιδιωτικό τομέα της οικονομίας να εργάζεται υπό το καθεστώς αυτό.\nΟι μισθοί “θυσία” στο βωμό της ανταγωνιστικότητας\nΗ παραγωγικότητα στην Ελλάδα αυξήθηκε σημαντικά μετά το 1995 και έως το 2009, σε σύγκριση με τα υπόλοιπα μεγέθη της ελληνικής οικονομίας αλλά και σε σύγκριση με τα διεθνή δεδομένα.\nΌμως, από το 2010 αρχίζει η διαδικασία απόκλισης της παραγωγικότητας της οικονομίας έναντι της αντίστοιχης στις 15 πιο προηγμένες χώρες της Ευρωπαϊκής Ένωσης, όπως αναφέρει σε σχετική της έκθεση η ΓΣΣΕ.\nΣύμφωνα με τα στοιχεία του ΟΟΣΑ οι Έλληνες βρίσκονται στην κορυφή των ευρωπαϊκών χωρών όσον αφορά τις ώρες εργασίας. Δουλεύουν περισσότερο, αλλά παρουσιάζουν χαμηλά ποσοστά παραγωγικότητας, ιδιαίτερα μετά το 2010, σύμφωνα με την έκθεση της ΓΣΕΕ. Θα μπορούσε να είναι αυτό απόρροια της απώλειας των εργασιακών δικαιωμάτων που επέφερε το μνημόνιο;\nΟ εργατολόγος κύριος Κωνσταντίνος Δημητρέλλος εξηγεί “Κατά την περίοδο καπιταλιστικής κρίσης και ύφεσης του παγκόσμιου συστήματος που βιώνουμε, τα κέρδη των μεγάλων επιχειρήσεων περιορίζονται, η ανεργία καλπάζει, ενώ οι απολύσεις αυξάνονται με ταχείς ρυθμούς. Σε ανάλογες περιόδους κρίσης, το κεφάλαιο προσπαθεί να αυξήσει τα κέρδη του. Και επειδή δεν έχει τη δυνατότητα να το πράξει με ευκολία, μεταφέρει όλους τους περιορισμούς και τα κόστη στην εργασία. Έτσι ο ανταγωνισμός αυξάνεται, ενώ οι μικρότερες επιχειρήσεις κλείνουν. Το παιχνίδι παίζεται σε βάρος των εργαζομένων. Περιορίζονται τα εργασιακά δικαιώματα. Η παραγωγικότητα με δεδομένες τις συνθήκες αυτές και την ύφεση που κυριαρχεί, δεν μπορεί να αυξηθεί. Ειδικά στην Ελλάδα, που δεν θεωρείται ισχυρή δύναμη, η κατάσταση είναι ακόμα χειρότερη.\nΠλέον οι περισσότεροι δουλεύουμε περισσότερο και βγάζουμε λιγότερα λεφτά σε σχέση με παλαιότερα, κάτι το οποίο είναι αποτέλεσμα της εντατικοποίησης της εργασίας. Της καταστρατήγησης των δικαιωμάτων. Όταν οι μισθοί μειώνονται, όταν οι εργαζόμενοι δουλεύουν και δεν πληρώνονται και κάτω από τον κίνδυνο της ανεργίας αναγκάζονται να αντέχουν για να εξασφαλίσουν ένα κομμάτι ψωμί, μιλάμε για έναν εργασιακό μεσαίωνα. Οι συνθήκες έχουν δυσκολέψει πολύ. Το εργατικό κίνημα δεν είναι προσανατολισμένο σωστά να διεκδικεί και να κατακτά, ενώ τα κεντρικά συνδικάτα είναι ποδηγετημένα.”\nΗ μείωση των μισθών που επιτάσσει το μνημόνιο έγινε για να ανακτηθεί η χαμένη ανταγωνιστικότητα των ελληνικών επιχειρήσεων, μειώνοντας το κόστος εργασίας.\nΩστόσο σε έκθεση της η ΓΣΕΕ καταδεικνύει ότι είναι μύθος πως η ανταγωνιστικότητα της ελληνικής οικονομίας επιδεινώθηκε εξαιτίας των αυξήσεων των μισθών. Οι απολαβές των μισθωτών στην Ελλάδα αυξήθηκαν σχεδόν με τον ίδιο ρυθμό με τον μέσο όρο των ανταγωνιστριών χωρών. Για την επιδείνωση της ανταγωνιστικότητας της ελληνικής οικονομίας κατά τα έτη 2000-2009, οι αυξήσεις των μισθών στην Ελλάδα ευθύνονται μόλις κατά το 1/5 περίπου.\nΣύμφωνα με τα στοιχεία της Κομισιόν, το 2014 στην κατάταξη των προηγμένων χωρών με κριτήριο τις μεικτές αποδοχές σε ευρώ, η Ελλάδα διατηρεί, όπως και τα προηγούμενα χρόνια, μια από τις τελευταίες θέσεις. Εξαιτίας της ασκούμενης πολιτικής, κατά την τελευταία δεκαετία, έχει αυξηθεί η απόστασή της από τον μέσο όρο.\nΟ στόχος των δανειστών μας ήταν η αύξηση της ανταγωνιστικότητας των ελληνικών επιχειρήσεων μέσω της μείωσης του κόστους εργασίας και κατά συνέπεια των μισθών. Πράγματι, κατά την τριετία (2009-2010-2011), οι ελληνικές επιχειρήσεις μείωσαν το μοναδιαίο κόστος εργασίας κατά περίπου 3,7% όμως η μείωση αυτή αντιστοιχούσε σε μείωση μόνο κατά 3% των τιμών των ελληνικών εξαγωγών.\nΕπομένως, όπως δείχνουν τα στοιχεία της ΓΣΕΕ, οι επιχειρήσεις δεν μετακύλησαν πλήρως στις τιμές τις μειώσεις του κόστους εργασίας, με αποτέλεσμα την περίοδο 2009-2011 τα περιθώρια κέρδους τους να αυξηθούν.\nTo 2014, η αγοραστική δύναμη του κατώτατου μισθού στην Ελλάδα ανέρχεται πλέον στο μισό σε σχέση με την αντίστοιχη αγοραστική δύναμη του κατώτατου μισθού των πιο προηγμένων χωρών (56% το 2014 από 73% το 2010).\nΌπως γίνεται κατανοητό, το μεγαλύτερο βάρος από τη μη μείωση των τιμών, ιδιαίτερα σε βασικά αγαθά και υπηρεσίες, επωμίστηκαν οι χαμηλόμισθοι, οι οποίοι επιπρόσθετα επιβαρύνθηκαν δυσανάλογα και από την έμμεση φορολογία, τις αυξήσεις στον ΦΠΑ και από τη συρρίκνωση των κοινωνικών παροχών.\nΑπολύσεις: στο στόχαστρο οι δημόσιοι υπάλληλοι\nΜε βάση τις μνημονιακές δεσμεύσεις, το Δημόσιο έπρεπε από το 2012 μέχρι το 2015 να απολύσει 150.000 υπαλλήλους ώστε σύμφωνα με τους υπολογισμούς να μείνουν 300.000-400.000 εργαζόμενοι στο Δημόσιο.\nΤο μέτρο αυτό αποδείχθηκε η μεγαλύτερη μεταρρυθμιστική πρόκληση για όλες τις κυβερνήσεις και συνήθως ήταν αυτή που μπλόκαρε την ολοκλήρωση των αξιολογήσεων.\nΟι πρώτες απολύσεις έγιναν εν τέλει το 2013 από την κυβέρνηση Σαμαρά και ήταν πολύ λιγότερες από τον στόχο των δανειστών για το έτος (25.000). Έτσι, τον Μάρτιο του ίδιου έτους, τα κλιμάκια της τρόικας φεύγουν από την Αθήνα εξαιτίας ρήξης με την κυβέρνηση για την αθέτηση της δέσμευσης να απολύσει 25.000 δημόσιους υπαλλήλους.\nΔυο μήνες αργότερα, το Μάιο, η τρόικα επέστρεψε δεχόμενη να γίνουν έστω 4.000 απολύσεις μέχρι το τέλος του έτους. Για να γίνει πιο ανώδυνο το μέτρο, τέθηκε σε εφαρμογή η διαθεσιμότητα, σύμφωνα με την οποία οι υπάλληλοι που απομακρύνθηκαν από τις θέσεις εργασίας τους λάμβαναν το 60% των αποδοχών τους.\nΟι “δεξαμενές” για τις απολύσεις και τη διαθεσιμότητα ήταν κυρίως ο ευρύτερος τομέας του Δημοσίου (κι όχι τόσο ο στενός), όπως η ΕΡΤ, οι σχολικοί φυλακές, οι υπάλληλοι στους δήμους (δημοτική αστυνομία), οι καθηγητές, οι διοικητικοί υπάλληλοι στα πανεπιστήμια και οι υπάλληλοι σε εταιρείες ΝΠΔΔ αλλά και υπάλληλοι σε μερικά Υπουργεία (όπως οι καθαρίστριες στο Υπουργείο Οικονομικών).\nΣτο σύνολο, βγήκαν σε διαθεσιμότητα 10.000 υπάλληλοι, μεταξύ των οποίων 2.300 σχολικοί φύλακες μέσω κατάργησης της ειδικότητας, 789 διοικητικοί υπάλληλοι πανεπιστημίων, καταργήθηκε η δημοτική αστυνομία ενώ απολύθηκαν και περίπου 2.500 εργαζόμενοι της ΕΡΤ.\nΔυστυχώς, ο ακριβής αριθμός των δημοσίων υπαλλήλων που απολύθηκαν είναι συγκεχυμένος τόσο εξαιτίας της διστακτικότητας της κυβέρνησης να προχωρήσει στο μέτρο, γεγονός που είχε ως αποτέλεσμα να επαναδιατυπώνεται η αξίωση στα νέα μνημόνια, όσο και της επαναπρόσληψης ορισμένων εξ αυτών.\nO ψυχολογικός παράγοντας\nΤα αυξανόμενα ποσοστά ανεργίας οδήγησαν σε κατακόρυφη αύξηση των αυτοκτονιών τα χρόνια της κρίσης στην Ελλάδα. Σύμφωνα με τα στοιχεία της ΜΚΟ, Κλίμακα, πέντε στους δέκα αυτόχειρες ήταν άνεργοι, συνταξιούχοι και σπουδαστές· άνθρωποι, δηλαδή, που επλήγησαν από τα μέτρα λιτότητας.\n“Πήραμε ένα δάνειο κάπου στις αρχές του 2000, την εποχή που έπαιρναν όλοι για να ζήσουν «καλά». Από τα μέσα του 2010 και μετά ήταν όλο και πιο δύσκολο να πληρώνουμε τα δάνεια και τελικά το οριστικό λουκέτο μπήκε το 2013.”, λέει η Σ.Λ που διατηρούσε από το 2005 μια οικογενειακή επιχείρηση με το σύζυγό της.\n“Έγιναν όλα σταδιακά. Ζούμε σε μικρή κοινωνία και αρχικά ήταν δύσκολο να παραδεχτούμε πως «κλείσαμε», σαν να λέγαμε «αποτύχαμε». Μετά δεν είχαμε καιρό να το σκεφτούμε, η καθημερινότητα έγινε δύσκολη. Πρώτα κόψαμε τα περιττά, παγώσαμε τις υποχρεώσεις μας, και τώρα καλύπτουμε μόνο τα απολύτως απαραίτητα. Μας βοηθάει κυρίως ο μικρός γιος μας”, προσθέτει η ίδια.\nΗ βίαιη φτωχοποίηση και η οικονομική ασφυξία των τελευταίων χρόνων επηρέασε την ψυχολογία των ανθρώπων.\nΗ ψυχολόγος-θεραπεύτρια Έφη Λιακοπούλου, που εργάζεται στην “Γραμμή παρέμβασης για την αυτοκτονία 1018” υπογραμμίζει ότι οι περιπτώσεις για άμεση παροχή υποστήριξης αυξήθηκαν σημαντικά τα τελευταία χρόνια.\nΧαρακτηριστικά αναφέρει ότι “Στην Γραμμή Παρέμβασης για την αυτοκτονία 1018, απευθύνονται άτομα που αναζητούν βοήθεια, τα οποία ηλικιακά κυμαίνονται από την εφηβεία έως και άνω των 60 ετών. Είναι αρκετά συχνή η ανάγκη για άμεση παρέμβαση του θεραπευτή πίσω από τη γραμμή προς τον καλούντα προκειμένου να τον βοηθήσει να ξεπεράσει το σημείο της κρίσης και να αντέξει μέχρι να έρθει σε συνεδρία ή να παραπεμφθεί σε αρμόδιο τμήμα ψυχικής υγείας ανά την Ελλάδα αν καλεί από περιοχή εκτός Αττικής”.\nΌπως αποδεικνύουν τα στοιχεία της ΕΛΣΤΑΤ, το διάστημα 2007-2011, το ποσοστό των αυτοκτονιών σημείωσε άνοδο κατά 43%.\nΤο έτος με τα υψηλότερα επίπεδα αυτοκτονιών, τα τελευταία 50 χρόνια, ήταν το 2011 κατά το οποίο καταγράφηκαν 477 θάνατοι. Το 2013 αυτοκτόνησαν 5 Έλληνες ανά 100.000 την στιγμή που το 2010 η αναλογία ήταν 3 προς 100.000. Η πλειονότητα αυτών είναι άνδρες, ωστόσο, αύξηση σημείωσε και ο αριθμός των γυναικών.\nΤα μεγαλύτερα ποσοστά αυτοκτονιών για το 2013 εντοπίζονται στην Αττική, με 172 περιπτώσεις. Στην ίδια περιφέρεια, σημειώθηκε την ίδια χρονιά και η μεγαλύτερη αύξηση (58%).\nΑξίζει να σημειωθεί ότι τα στοιχεία αυτά δεν είναι απολύτως ακριβή και οι αυτοκτονίες ενδέχεται να είναι πολύ περισσότερες, δεδομένου ότι πολλά περιστατικά δεν έχουν καταγραφεί.\nΗ καταστρατήγηση των εργασιακών δικαιωμάτων στην Ελλάδα των «Μνημονιακών χρόνων» την περίοδο 2010-2014 θέτει προβληματισμούς για το πόσο μπορούμε να μιλάμε για ουσιαστική συμμετοχή της χώρας στην Ευρωπαϊκή Ένωση.\nΟ Έλληνας πολίτης χάνοντας τα -κατά τ’ άλλα- κεκτημένα εργασιακά του δικαιώματα, μπορεί να εξακολουθεί να έχει την αξίωση να εξισώνεται με οποιοδήποτε άλλον Ευρωπαίο πολίτη που χαίρει αυτών των “προνομίων”;\nΜπορούμε να εξακολουθούμε να μιλάμε για το κοινό «Ευρωπαϊκό ιδεώδες», όταν υπάρχει τόσο μεγάλο χάσμα μεταξύ Βορρά και Νότου στα εργασιακά ζητήματα;\nΟι πολιτικές της άτεγκτης και σκληροπυρηνικής λιτότητας, που έχουν προκριθεί στην Ελλάδα από την Ευρωπαϊκή Ένωση, έχουν σκοπό να κλείσουν την «ψαλίδα» ή να την αυξήσουν;\nΔεκάδες θεωρητικά ερωτήματα μπορούν να προκύψουν μέσα από την έρευνα και να αποτελέσουν αφορμές για άλλες παρόμοιες μελέτες στο μέλλον.\nΌπως και να ‘χει η συγκεκριμένη έρευνα θα συνοψιστεί στα εξής συμπεράσματα:\nα) όσο το ποσοστό ανεργίας αυξάνεται, παρατηρούμε μια αντιστρόφως ανάλογη μείωση των προνομίων των ανέργων (επιλεκτική καταβολή του επιδόματος ανεργίας, μείωση δικαιούχων επιδόματος, περιορισμός των παροχών των ανέργων)\nβ) τα εργασιακά δικαιώματα μειώνονται αργά και σταθερά, χωρίς να υπάρχει τρόπος να περιφρουρηθούν και να προασπιστούν από σωματεία.\nγ) οι επιπτώσεις αρχικά επιβαρύνουν το άτομο (ψυχολογικά προβλήματα απομόνωση, αυτοκτονίες), ενώ κατ’ επέκταση επιβαρύνουν την ίδια την κοινωνία.\nΠηγή: http://www.pints.gr/ Διαβάστε περισσότερα για αυτό το θέμα....\nΕτικέτες Ελλάδα, Εργασιακός μεσαίωνας, έρευνα\nΣύμφωνα με την έρευνα, εξαιρετικά σημαντικές ήταν οι διαφοροποιήσεις ως προς τις φορολογικές επιβαρύνσεις που επιβλήθηκαν κατά την περίοδο της κρίσης μεταξύ πλουσιότερων και φτωχότερων κοινωνικών στρωμάτων. Τα σκληρά μέτρα λιτότητας που επιβλήθηκαν στη χώρα, η οποία ήταν στα πρόθυρα χρεοκοπίας, είχαν ως αποτέλεσμα την απότομη αύξηση της φτώχειας. Όπως αναφέρει η έρευνα, το ονομαστικό ακαθάριστο προϊόν των μέσων ελληνικών νοικοκυριών μειώθηκε συνολικά μεταξύ 2008 και 2012 έως και κατά ένα τέταρτο, ενώ οι μεγάλες αυτές μειώσεις οφείλονται κατά το ήμισυ στις περικοπές μισθών.\nHans Böckler Stiftung, Spiegel Online / Δήμητρα Κυρανούδη Πηγή: Deutsche Welle - Hans Böckler Stiftung, Spiegel Online / Δήμητρα Κυρανούδη Διαβάστε περισσότερα για αυτό το θέμα....\nΕτικέτες Ελλάδα, έρευνα, οικονομική ανισότητα, φορολογία


ΑΡΧΙΤΕΚΤΟΝΙΚΗ ΣΥΝΘΕΣΗ V-VIΙ: Θ: Δημόσια Βιβλιοθήκη.\nΛΙΝΑ (ΒΑΣΙΛΙΚΗ) ΔΗΜΑ\nΑΣ1901, ΑΡΧΙΤΕΚΤΟΝΙΚΗ ΣΥΝΘΕΣΗ, ΕΙΔΙΚΟΥ ΥΠΟΒΑΘΡΟΥ, ΕΙΔΙΚΕΥΣΗΣ ΓΕΝΙΚΩΝ ΓΝΩΣΕΩΝ\nΓενικές ικανότητες (βάσει παραρτήματος διπλώματος): Αναζήτηση, ανάλυση και σύνθεση δεδομένων και πληροφοριών με τη χρήση και των απαραίτητων τεχνολογιών, Προσαρμογή σε νέες καταστάσεις, Λήψη αποφάσεων, Αυτόνομη εργασία, Ομαδική εργασία, Εργασία σε διεπιστημονικό περιβάλλον, Παράγωγή νέων ερευνητικών ιδεών, Σχεδιασμός και διαχείριση έργων, Σεβασμός στη διαφορετικότητα και στην πολυπολιτισμικότητα, Σεβασμός στο φυσικό περιβάλλον, Άσκηση κριτικής και αυτοκριτικής, Προαγωγή της ελεύθερης, δημιουργικής και επαγωγικής σκέψης.\nÉrik Desmazières, χαρακτικό για το βιβλίο του Jorge Luis Borges The Library of Babel (1941). Paris : Aux dépens de l'artiste, 1998.\nΣυνθετικό αντικείμενο του μαθήματος Αρχιτεκτονική Σύνθεση V-VII Θ [ΑΣ1901] αποτελεί o σχεδιασμένος χώρος ως εμπειρία κατοίκησης και καθημερινότητας. Το μάθημα εστιάζει στην σχέση του αρχιτεκτονικού σχεδιασμού με το περιβάλλον, το πρόγραμμα, τους χρήστες, στην εγκαθίδρυση της συνδετικής ιδέας/ιδεών και στην εξελικτική διαδικασία προς το τελικό αποτέλεσμα. Ως ιδανικό παράδειγμα προτείνεται το κτίριο μικτών χρήσεων, με κυρίαρχη αυτήν της δημόσιας βιβλιοθήκης.\n· Να οργανώσουν ένα πολυσύνθετο κτιριολογικό πρόγραμμα λειτουργιών.\n· Να αντιλαμβάνονται τη θέση ενός δημοσίου κτιρίου μέσα στο οικιστικό σύνολο και την πόλη, σε οποιοδήποτε δηλαδή ευρύτερο περιβάλλον ζητείται να ενταχθεί.\n· Να σχεδιάζουν ένα κτίριο με βάση τις διαφορετικές λειτουργίες, τις κινήσεις, τα υλικά, αλλά και το δομικό σύστημα.\n· Να εργάζονται χρησιμοποιώντας ορθά τα διαφορετικά μέσα αναπαράστασης (προπλάσματα, προβολικά σχέδια, προοπτικές απεικονίσεις).\n· Να χρησιμοποιούν διαφορετικές κλίμακες και να μεταβαίνουν εύκολα από τη μία κλίμακα στην άλλη, συνειδητοποιώντας τη σχέση των επιμέρους στοιχείων με ευρύτερα σύνολα, καθώς και τη σχέση του κτιρίου με το ευρύτερο περιβάλλον.\nΜέσα από το θέμα της Δημόσιας Βιβλιοθήκης στο μάθημα εξετάζονται ιστορικά η βιβλιοθήκη ως χώρος και ως κτίριο, αλλά και η ανάγνωση, η τυπογραφία και η γραφιστική τέχνη. Στα πλαίσια του μαθήματος εξετάζονται και αναλύονται τα εξής ζητήματα:\n· Η έννοια της ανάγνωσης και εν τέλει της κίνησης των ανθρώπινων ιδεών διευρύνεται αντί να εξειδικεύεται. Περιλαμβάνει, πέρα από την απόκτηση γνώσεων και την επικοινωνία, την πνευματική εργασία, την επιστήμη, αλλά και την κοινωνικοποίηση, τις τέχνες και τον πολιτισμό, τον εκδημοκρατισμό της γνώσης μέσω των νέων ψηφιακών μέσων, την έννοια του κοινού πολιτιστικού αγαθού.\n· Η πνευματική εργασία, ως τρόπος ζωής και οργάνωσης της καθημερινότητας, που αποτελεί ένα καίριο προβληματισμό άμεσα συνδεδεμένο με την σύγχρονη αστική συνθήκη.\n· Η σημασία της εκπαίδευσης, της μόρφωσης, της παιδείας, του πολιτισμού, αλλά και της εργασίας συγκροτούν τον πυρήνα της λειτουργίας της δημόσιας βιβλιοθήκης, η οποία εισέρχεται δυναμικά ως βασικό συστατικό της καθημερινής ζωής.\n· Η κοινωνική και ανθρωπολογική διάσταση του αρχιτεκτονικού σχεδιασμού αναδεικνύεται μέσω του συγκεκριμένου μαθήματος, καθώς αφορά χωρικές δομές στις οποίες συγκεντρώνονται πολλοί διαφορετικοί άνθρωποι με κοινούς ή μη κοινούς στόχους, είτε ακολουθώντας ένα συγκεκριμένο εκπαιδευτικό πρόγραμμα, είτε οργανώνοντας αυτόνομα τον τρόπο διημέρευσης εντός του κτιρίου.\n· Η σύνθεση του κτιριολογικού προγράμματος, η εναλλαγή κλειστού, ημιυπαίθριου και υπαίθριου χώρου αποκτούν εξέχουσα σημασία για τη συνολική χωρική δομή που ζητείται να σχεδιάσουν οι σπουδαστές.\n· Ως προς το επίπεδο του αστικού σχεδιασμού, η χωροθέτηση και η δομή του κτιρίου αλληλεπιδρούν με το άμεσο, αλλά και το ευρύτερο αστικό περιβάλλον.\n· Σχέδια του κτιρίου ή κτιριακού συνόλου.\n· Μακέτες της πρότασης μέσα στο περιβάλλον της σε διαφορετικές κλίμακες.\n· Άλλες αναπαραστάσεις (διαγράμματα, τρισδιάστατα, κλπ.)\nΗ αξιολόγηση των φοιτητών είναι συνισταμένη της γενικής δραστηριότητας και συμμετοχής στο μάθημα και της βαθμολογίας τους στην εργασία.\n§ Aalto, Alvar, Viipuri Municipal Library 1930-1935: a masterpiece of functionalism, Helsinki: 1997.\n§ Bieri, Susanne/ Fuchs, Walther / et al., Building for books:traditions and visions, Basel / Boston / Berlin: Birkhäuser, 2001.\n§ Crosbie, Michael J., Architecture for the books, Mulgrave, Victoria: The Images Publishing Group, 2003.\n§ Rapoport, Amos/ Φιλιππίδης, Δημήτρης, Ανώνυμη αρχιτεκτονική και πολιτιστικοί παράγοντες, Αθήνα: Μέλισσα, 2010.\n§ Reed,Peter (ed.),Alvar Aalto : between humanism and materialism, New York: The Museum of Modern Art, 1998.\n§ Wingler, Hans Maria, Das Bauhaus: 1919-1933. Weimar, Dessau, Berlin, Bramsche: Rasch & Co., 19621.\n§ Καλαφάτη, Ελένη / Παπαλεξόπουλος, Δημήτρης, Τάκης Χ. Ζενέτος ψηφιακά οράματα και αρχιτεκτονική, Αθήνα: Libro, 2006.\n§ Καραντινός, Πάτροκλος, “Η Δημοτική Βιβλιοθήκη Πατρών”, Τεχνικά Χρονικά 20, 15 Οκτωβρίου 1932, σ. 1019 – 1023.\n§ Μπίρης, Τάσος / Δεμίρη, Κωνσταντίνα / Τσιράκη, Σοφία / Αθανασόπουλος, Γιάννης / Αγγέλου, Άγγελος, Αρχιτεκτονικές και μουσικές συμπορεύσεις : η αντίστιξη ως εργαλείο μουσικής και αρχιτεκτονικής σύνθεσης, Αθήνα: Πατάκης, 2011.\n§ Συλλογικό, Περί βιβλιοθηκών, Αθήνα: Άγρα, 2009.


Τα Λαμόγια: Ο κύριος "400.000" ευρώ μας ζητάει να πεινάσουμε\nΟ κύριος "400.000" ευρώ μας ζητάει να πεινάσουμε\nΟ διοικητής της Τράπεζας της Ελλάδος, κ. Προβόπουλος- με αποδοχές που ξεπερνούν τις 24.000 ευρώ μηνιαίως- ζήτησε από την κοινωνία να υποστηρίξει θερμά τις μεταρρυθμίσεις της κυβέρνησης ώστε αυτές να προχωρήσουν αποτελεσματικά.\nΟ Γιώργος Προβόπουλος, μιλώντας σε συνέδριο που διοργανώνει η ΤτΕ με το Πανεπιστήμιο της Οξφόρδης, ζήτησε από τους Έλληνες πολίτες όχι μόνο να δεχθούν τα νέα μέτρα αλλά και να τα στηρίξουν προκειμένου να γίνουν χωρίς αντιδράσεις οι διορθωτικές αλλαγές.\n"Η πρόσφατη κρίση απέδειξε ότι η οικονομική σύγκλιση στην Ευρώπη δεν αποτελεί αναπόδραστη και αυτόματη διαδικασία", υπογράμμισε σήμερα ο διοικητής της Τράπεζας της Ελλάδος.\nΑναφερόμενος στις εξελίξεις στην Ν.Α Ευρώπη υπογράμμισε ότι επειδή η περιοχή διανύει μία περίοδο πτώσης εισοδημάτων και αύξησης της ανεργίας, οι αλλαγές που προωθούνται θα πρέπει να εκλαμβάνονται από το κοινό ως δίκαιες και αποτελεσματικές. Με τον τρόπο αυτό θα εμπεδωθεί το συναίσθημα ότι "οι βραχυπρόθεσμες θυσίες πιάνουν τόπο."\nΟ κ. Προβόπουλος εμφανίστηκε αισιόδοξος για τις εξελίξεις στην περιοχή της Ν.Α Ευρώπης εκτιμώντας ότι οι οικονομίες των χωρών έχουν σταθεροποιηθεί ενώ ήδη διαφαίνονται σημάδια ανάκαμψης της οικονομικής δραστηριότητας σε αρκετές χώρες. Όπως παρατήρησε οι χώρες αυτές δέχθηκαν ισχυρό πλήγμα από τη διεθνή κρίση. Η οικονομική δραστηριότητα μειώθηκε απότομα ενώ σημαντική αύξηση παρουσίασε και η ανεργία.\nΣυμπλήρωσε ωστόσο ότι η εισροή ξένων άμεσων επενδύσεων είναι πολύ πιθανόν να περιοριστεί σε πολλές απ΄αυτές τις χώρες, καθώς οι επενδυτές επιδεικνύουν μία αυξημένη επιφυλακτικότητα.\nΗ εξέλιξη αυτή όπως είπε είναι πιθανόν να οδηγήσει σε μείωση της οικονομικής ανάπτυξης σε σχέση με τα προ της κρίσεως επίπεδα. Συνακόλουθα όπως είπε προκύπτει η ανάγκη για την εφαρμογή ενός νέου σχεδίου ανάπτυξης το οποίο θα στηρίζεται κατά κύριο λόγο στις εξαγωγές.


Γιατί η κυβέρνηση σκέφτεται ειδικό καθεστώς για τα νησιά - Marketnews.gr\nΤο ζήτημα, πλέον, είναι το εξής: η απόφαση να αρθούν οι περιορισμοί, με ισχυρή σύσταση για χρήση τεστ, είναι ειλημμένη. Και η αλήθεια είναι πως όλο και περισσότεροι πολίτες έχουν στο μυαλό τους να κάνουν ένα τεστ πριν φύγουν για διακοπές, για να είναι εξασφαλισμένοι. Το πρόβλημα είναι πως τα νοσοκομεία στα νησιά δεν είναι εξοπλισμένα και ικανά να αντέξουν μεγάλο αριθμό περιστατικών, συνεπώς η κυβέρνηση θέλει μεν να ανοίξει τις μετακινήσεις και προς αυτά, αλλά ίσως με τον επιπρόσθετο περιορισμό του υποχρεωτικού self test ή, βεβαίως, ενός μοριακού τεστ ή και του πιστοποιητικού εμβολιασμού.\nΓιατί δεν έχει κλειδώσει μέχρι αυτή τη στιγμή η απόφαση; Στην κυβέρνηση σκέφτονται πώς θα ελέγχονται οι ταξιδιώτες. Το υπουργείο Ψηφιακής Διακυβέρνησης είχε εκπονπήσει ένα σχέδιο για το Πάσχα που δεν εφαρμόστηκε με το απαγορευτικό στην έξοδο. Επιπρόσθετα, δεν θα απαιτούνται έλεγχοι στα διόδια, παρά μόνο σε λιμάνια και αεροδρόμια, αν και αυτό είναι ένα ζήτημα από μόνο του. Σε κάθε περίπτωση, θεωρείται πιο εύκολο και λειτουργικό, γι’ αυτό και η ιδέα μπορεί να προχωρήσει, εν τελεί.\nΑρκεί, βεβαίως, να έχουμε αρκετά τεστ στην αγορά. Αλλιώς, βράστα…


Unknown 31 Ιουλίου 2018 - 3:05 π.μ.\nΓεια σας.Ξερει καποιος αν το βαμμα προπολης εχει ημερομηνία ληξης;\nUnknown 31 Ιουλίου 2018 - 3:07 π.μ.\nΈχει ημερομηνία λήξης το βαμμα προπολης;\nPetros Boukas 22 Αυγούστου 2018 - 2:49 π.μ.\nVicky Papageorgiou 19 Νοεμβρίου 2018 - 12:51 π.μ.\nΓεια σας....θα ήθελα να ρωτήσω επειδή κάνω αρρυθμίες αν πάρω πρόπολης θα τις αυξησει? Ή δεν επιρεαζει καθόλου;


"Ο αγώνας φέρνει αποτέλεσμα" | Κοινή Γνώμη\nΗ Λαϊκή Συσπείρωση Πάρου για το ΕΠΑΛ\nΕκπαιδευτικοί , γονείς και μαθητές πρέπει να είναι σε ετοιμότητα για να διεκδικήσουν με επιμονή τα αυτονόητα.\n⦁ Τα τμήματα, οι τομείς και οι ειδικότητες των ΕΠΑΛ να διαμορφώνονται με βάση τις μορφωτικές ανάγκες των μαθητών κι όχι με βάση τις αναδιαρθρώσεις και την περικοπή των δαπανών.\n⦁ Να λειτουργήσουν όλα τα ολιγομελή τμήματα τομέων και ειδικοτήτων με πλήρη στελέχωση.\n⦁ Να γίνουν μόνιμοι μαζικοί διορισμοί με άμεση μονιμοποίηση των 25 χιλιάδων αναπληρωτών που εργάζονται τα τελευταία χρόνια και καλύπτουν μόνιμες και διαρκείς ανάγκες.\nOenos Δρόμοι Ελευθερίας χωροθέτηση αφετηρίας οικιακή βοηθός Αρβανίτης επαγγελματικός προσανατολισμός ΥΠΕΝ αγροτική χρήση ύδατος υπηρεσίες φύλαξης Ταξιάρχες Δήμητρα Νατσκούλη ψηφιακό σήμα Σύλλογος τριτέκνων κατάστημα γραπτά κοινωφελές πρόγραμμα Φ.Π.Α. Μάριος Ρούσσος περιφερειακή διοίκηση στρώμα θαλάσσης 25ο Φεστιβάλ Κιθάρας Ερμούπολης wi-fi μετακίνηση μαθητών Ιωάννης Ράμφος Ατρόμητος Πειραιά Περιφερειακή Εφορεία Προσκόπων Κυκλάδων δημοπράτηση έργου Κομισιόν Vari Run βία


Cinephile - Σελίδα 11 - ChemEng NTUA - forum Χημικών Μηχανικών ΕΜΠ\n101 από AnastasiaN\nmaria93 έγραψε: Mr Nobody\nΑπό τις πιο ωραίες ίσως ταινίες που έχω δει\nΤαινιάρα! Φοβερή σκηνοθεσία, πολύ καλές ερμηνείες, άψογη φωτογραφία, έξυπνοι χρωματικοί συμβολισμοί και μεγάλη ποικιλία ιδεών. Η αγαπημένη μου ίσως ταινία! Μπράβο maria93 !!!\nΠαρ 31 Ιαν 2014, 2:15 am\n102 από PeriklisP\nΣημερα ειδα το Ikiru του Akira Kurosawa.\nTo Ikiru (生きる, "To Live", 1952, 143') ειναι μια ιστορια για εναν μεσοκοπο δημοσιο υπαλληλο, που περναει τις μερες τους βαρωντας σφραγιδες και γενικα γραφειοκρατωντας (μετοχη της "γραφειοκρατειας" ντε). Μεχρι που μαθαινει οτι πασχει απο καρκινο και δεν εχει παρα μερικους μηνες ζωης. Και εκει αρχιζει μια τρομερη αναζητηση για νοημα! (για την οποια δεν λεω αλλα, μην σας σποϊλεριασω!)\nΗ ταινια ειναι ασπρομαυρη, με το γνωστο στυλ του Κουρασαβα, με τις περιστασιακες παυσεις για χιουμορ μεσα σε εναν βαρυ δρομο δραματος/σοβαροτητας. Προσωπικα λατρευσα τον πρωταγωνιστη και η κατασταση του μου εγειρε πολυ ειλικρινη συναισθηματα συμπονιας και ταυτισης, η εκτελεση του σου περναγε ακριβως αυτο που στοχευει ο ποιητης.\nΠερα απο δυο-τρεις μικρες κοιλιες, καταφερε να κρατησει σφιχτα το ενδιαφερον μου, σε σημειο που να λυπομουν οταν δεν καταφερα να την τελειωσω με την μια λογω κουρασης.\nΕπισης παραγματικα πλεον εχω πειστει οτι ο Κουροσαβα δεν θα με απογοητευσει ποτε, ειναι η νιοστη ταινια του που βλεπω και παντα με αφηνει εντυπωσιασμενο!\nΤρί 18 Φεβ 2014, 9:29 pm\n103 από maria93\nΑναδρομική αφήγηση της ζωής της συγγραφέως Vida Winter, η οποία αποφασίζει να προσλάβει μια νεαρή συγγραφέα να γράψει τη βιογραφία της. Απλή εκ πρώτης όψεως πλοκή, η οποία όμως επιφυλάσσει πολλές ανατροπές και εκπλήξεις. Ωραία ατμόσφαιρα και φωτογραφία, όχι και συγκλονιστικές ερμηνείες. Στα ατού της ταινίας η απλότητά της, μικρή διάρκεια που δεν επιτρέπει να δημιουργηθεί κοιλιά και η ήπια μουσική υπόκρουση του πιάνου.\nΙδού:http://viooz.be/movies/The_Thirteenth_T ... 11271.html\nΤετ 19 Φεβ 2014, 3:09 pm\n104 από PeriklisP\nΠροσφατα ειδα το Ξενοδοχειο Grand Budapest του Wes Anderson.\nΗ ταινια ακολουθει τις περιπετειες του υπευθυνου του κοσμοπολιτικου ξενοδοχειου "Grand Budapest", Gustave H., και του lobby boy του, Zero Moustafa.\nΔιασκεδαστικη και χαριτωμενη, στο γνωστο στυλ του Wes Anderson (Υδατινες ιστοριες, Ο απιθανος κυριος Φοξ). Κωμωδια, οχι απο αυτες που σου προκαλουν εκρηξεις γελιου, αλλα αυτες που σε κανουν να εχεις ενα μειδιαμα καθ'ολη την διαρκεια τους. Δεν στερειται βεβαια και μερικων μελαγχολικων στιγμων!\nTo soundtrack ειναι ευθυμο και παιχνιδιαρικο και ταιριαζει γαντι στο ολο υφος της ταινιας. Το ιδιο μπορει να ειπωθει για την φωτογραφια και την σκηνοθεσια: λαμπρα χρωματα και χιουμοριστικα τοποθετημενα πλανα που συντελουν στο διατηρηση του μειδιαματος που λεγαμε παραπανω!\nΗ ιστορια πλαισιωνεται απο πολυ γνωστα προσωπα οπως: Ralph Fiennes, Murray Abraham, Adrien Brody, Willem Dafoe, Jeff Goldblum, Jude Law, Harvey Keitel, Bill Murray, Edward Norton, Tilda Swinton, Owen Wilson και αλλους πολλους.\nΣημειωση: Πηγα και το ειδα στο Σινε Αλεξανδρα, οπου εμαθα οτι εχουν το εισιτηριο για φοιτητες ΕΜΠ, ΑΣΟΕΕ(και αλλων,δεν θυμαμαι ποιων) μολις στα 3.75€ !\nΤετ 26 Μαρ 2014, 12:30 pm\n105 από maria93\nΜια αρκετά παλιά ταινία που όμως πάντα με ευχαριστεί να βλέπω\nΗ ταινία περιγράφει τις περιπέτειες που αντιμετωπίζει ο σκηνοθέτης Νικολά Άντερς(Αλ Πατσίνο) όταν η ματαιόδοξη πρωταγωνίστρια της νέας του ταινίας εγκαταλείπει το ρόλο και την παραγωγή. Ο Άντερς στην προσπάθειά του να περισώσει τη φήμη του και τα χρήματα που επένδυσε στην ταινία, χρησιμοποιεί ένα πρόγραμμα προσομοίωσης και "κατασκευάζει" ένα ολόγραμμα, τη Σιμόν, που γίνεται η νέα πλέον πρωταγωνίστρια της ταινίας. Τα προβλήματα αρχίζουν όταν η δημοτικότητα της Σιμόν εκτοξεύεται στα ύψη ενώ παράλληλα δύο δημοσιογράφοι αρχίζουν να υποπτεύονται ότι η Σιμόν δεν είναι αληθινή.\nΈξυπνο σενάριο και πρωτότυπο, που δεν κουράζει και δεν αναλώνεται σε τετριμμένα συναισθηματικά τερτίπια ή φαντασμαγορικά εφέ που μετέρχονται άλλες ταινίες του είδους. Δεν κάνει κοιλιά κάπου η υπόθεση και κρατάει το ενδιαφέρον με τις έξυπνες ανατροπές.\nΔευ 31 Μαρ 2014, 9:24 pm\n106 από maria93\nΈχει δει κανεις το Dallas Buyers Club?\nΠέμ 03 Απρ 2014, 3:58 am\n107 από maria93\nΜια ταινία με επικίλα\nΊσως μια από εκείνες τις ταινίες που τη βλέπεις και πρέπει να ξαναδείς κάποιες φορές για να καταλάβεις τι ακριβώς θέλει να πει αλλά παρά ταύτα σου μένει στο μυαλό για καμιά εβδομάδα μετά.\nΜε αρκετά σκοτεινή ατμόσφαιρα, παράλληλη και προοδευτική χρονικά αφήγηση και την υποβλητική μουσική του Μάνσελ, η ταινία σε καθηλώνει πρώτα από όλα με την καλλιτεχνική της χροιά. Η υπόθεση πραγματεύεται θέματα όπως η αγάπη, ο θάνατος, η θρησκεία και η πνευματικότητα μέσα από την αφήγηση τριών παράλληλων ιστοριών με πρωταγωνιστές τους Χιου Τζάκμαν και Ρέιτσελ Βάις. Οι παράλληλες ιστορίες διερευνούν το αμφιλεγόμενο θέμα της μετενσάρκωσης αλλά και την αιώνια αναζήτηση του "δέντρου της ζωής" ή αλλιώς την διεκδίκηση της αιωνιότητας, το φόβο του θανάτου και της απώλειας.\nΊσως υπερβολική στο συμβολισμό της αναφορικά με το θέμα της θρησκείας, σε σημείο αιρετικής λίγο φύσης....αλλά και πάλι αυτό το αμφιλεγόμενό της είναι και στοιχείο που την καθιστά πολύ ιδιαίτερη. Αρκετά βέβαια καλή η επιλογή του ρομαντικού μπαγκράουντ μεταξύ των πρωταγωνιστών που καλύπτει περίτεχνα τα πιο "περίεργα" μηνύματα που περνάει η ταινία εν γένει.\nΜια από τις λίγες ταινίες που ο Χιού Τζάκμαν προσπαθεί να εφαρμόσει ότι του μάθανε στην υποκριτή σχολή, όταν ήταν μικρός.\nΣάβ 10 Μάιος 2014, 11:54 pm\n108 από juliette22\nΆνοιξε ο καιρός, και μαντέψτε τι άλλο άνοιξε...\nΤο Ταινιόραμα του κινηματογράφου Άστυ!!!!\n3 ταινίες κάθε μέρα, από τις 15/5-9/7, καλύπτοντας όλα τα γούστα. Πολλά κλασσικά αριστουργήματα, αλλά παραδέχομαι ότι φέτος έβαλε και αρκετές ταινίες που δεν τις είχε τα προηγούμενα 2 χρόνια.\nΠαρ 23 Μάιος 2014, 6:19 pm\n109 από maria93\nΚαι για μην ξοδεύεται κανένας στους κινηματογράφους ή να γίνει πειρατάκι με torrent, στο σύνδεσμο παρακάτω μπορεί να δει κανείς χωρίς χρέωση ή εγγραφή την ταινία ή να την κατεβάσει νόμιμα\nΚυρ 01 Ιουν 2014, 11:28 pm\n110 από keiner\nΤαινίες για όλα τα γούστα...\nΠαραλείπω την προσωπική κριτική,για να μην κουράσω και κουραστώ...\nΑξίζουν όλες πάντως!\nTaare Zameen Pa\nΤρί 28 Οκτ 2014, 7:09 pm\nΕπιστροφή στο “Πολιτιστικά”\nΤώρα είναι Πέμ 04 Μαρ 2021, 2:32 am


ΕΣΕΤΑΙ ΗΜΑΡ: 11 Απρ 2010\nΑναρτήθηκε από Unknown στις 4/16/2010 11:51:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟλοι μέσα στα πανεπιστήμια, όλοι προς μια καθολική πανεπιστημιακή εκπαίδευση είναι ο διακαής πόθος των Ελλήνων γονέων αλλά και ο στόχος του συστήματος, το οποίο χρειάζεται μια στρατιά από χαμηλόμισθους γρήγορα καταρτισμένους εργαζομένους που θα «μετακινούνται» ανάλογα με τις ανάγκες της αγοράς, διά βίου επιμορφούμενοι και μη συμπεριλαμβανόμενοι, βεβαίως, στα ποσοστά ανεργίας.\nΑυτή η κολοσσιαία πίεση για ανωτατοποίηση όλων των τύπων σπουδών, ακόμη και της τεχνικής κατάρτισης, αυτή η τυφλή ώθηση σχεδόν του συνόλου των νέων προς μια οποιαδήποτε τριτοβάθμια πύλη (ΑΕΙ να ’ναι κι ό, τι να ’ναι), με μεγάλη ευθύνη των Ελλήνων γονέων, που προτιμούν να δουν το παιδί τους μορφωμένο άνεργο πτυχιούχο παρά μορφωμένο τεχνίτη, οδήγησε στα ελλειμματικά περιφερειακά ΑΕΙ, την εξομοίωση πτυχίων παιδαγωγικών ακαδημιών, τα ανώτατα ΤΕΙ, την άνθηση των κολεγίων, την κατάργηση της βάσης του 10, τη σύγχυση των εννοιών μόρφωση, παιδεία, κατάρτιση και τη μετατροπή της μεγάλης μάζας των πανεπιστημίων σε κέντρα μεταλυκειακής απασχόλησης. Απαξίωση των τεχνικών, μεταλυκειακών, ανώτερων σπουδών, υποβάθμιση της ανώτατης παιδείας.\nΟμως το πρόβλημα ξεκινάει από χαμηλά. Καμία από τις μεταπολιτευτικές μεταρρυθμίσεις (1976, 1982-85, 1992-93, 1996, 1999, 2001, 2006) δεν κατάφερε να περιορίσει -μάλλον συνέβη το αντίθετο- την αποφοίτηση ανεφοδίαστων νέων. Η εισαγωγή με βαθμό κάτω από τη βάση σε πανεπιστήμια και ΤΕΙ αποτελεί ένα είδος αποδοχής του χαμηλότατου επιπέδου του μέσου μαθητή, της τρομακτικής ανικανότητας του συστήματος να εκπαιδεύσει. Αστεία η επιχειρηματολογία περί συγκράτησης του φοιτητικού πληθυσμού -καλύτερα με 2,5 στα ΤΕΙ παρά στη Βουλγαρία ή τη Ρουμανία. Κοντόθωρη, παραπλανητική, υποκριτική -ειδικά μετά την αναγνώριση των πτυχίων των κολεγίων.\nπηγη ΚΑΘΗΜΕΡΙΝΗ ΠΗΓΗ:radar-gr.blogspot.com\nΑναρτήθηκε από Unknown στις 4/16/2010 11:40:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n16 ΑΠΡΙΛΙΟΥ 1834 - ΚΑΠΟΙΟΙ ΠΑΡΕΙΣΑΚΤΟΙ ΕΣΤΕΙΛΑΝ ΣΕ ΔΙΚΗ ΤΟΝ ΓΕΡΟ ΤΟΥ ΜΟΡΙΑ - Πώς ονομάζεσαι;\nΓράφει ο ΑΓΓΕΛΟΣ ΠΑΝ. ΣΑΚΚΕΤΟΣ\n«Έφιππος χώρει, Πετρούλα Κωστίδου, ανά τους αιώνας διδάσκουσα τους λαούς, πώς οι ελεύθεροι γίνονται δούλοι των αισθήσεων»!.. πηγη:radar-gr.blogspot.com\nΑναρτήθηκε από Unknown στις 4/16/2010 11:37:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑν δεν ζούσα σε αυτήν την χώρα, θα είχα βαρεθεί απόλυτα και τελεσίδικα με τα οικονομικά της. Με θεωρούν μικρό και ανόητο παιδάκι και μου λένε παραμύθια για τοκογλύφους και κερδοσκόπους και μπαμπούλες και από μηχανής θεούς που θα με σώσουν (άσε τι μου λένε για αειφόρο πράσινη ανάπτυξη και την δια βίου μάθηση(!)…)\nΠριν από λίγες μέρες ο ψυχραιμίας ανέβασε το γράφημα των spreads από την αρχή του 2008 (http://www.antinews.gr/?p=40130). Βέβαια άλλα βλέπει ο καθένας μας σε αυτό το γράφημα, εγώ δεν βλέπω «ξεπούλημα» στο ΔΝΤ, με την έννοια ότι το ΔΝΤ δεν «αγοράζει», και αμφιβάλλω ότι ξύπνησαν μια μέρα και ενδιαφέρθηκαν για εμάς.\nΣτο γράφημα των spreads βλέπω την πτώση των αγορών του φθινοπώρου του 2008 και τα επεισόδια του Δεκεμβρίου του 2008, την περίεργη ησυχία που ακολούθησε, και την καταβαράθρωση των αριθμών με το που βγήκε το Πασόκ.\nΤο ότι ζούμε καλύτερα ή πλουσιότερα από ότι μας παίρνει, το ακούω από το 1989 και μάλλον ισχύει από το 1981. Η είσοδός μας στην «Ευρώπη», μας έδωσε στρεβλωτικές και φαύλες επιδοτήσεις, και φτηνό χρήμα. Με σάπια και διεφθαρμένες πολιτικές ηγεσίες και ελληνικό «κεφάλαιο» αντίστοιχης ποιότητας, τα πάντα έγιναν χαζή κατανάλωση και φούσκα. Οι φούσκες ξεφουσκώνουν με την πρώτη αφορμή, και η κρίση του 2008 ήταν ικανότατη αφορμή.\nΜε το που βγήκε το ΠΑΣΟΚ, πέρασε όποιο και κάθε μήνυμα χρειαζόταν για να τρομοκρατήσει τις αγορές (και όποιον Έλληνα δεν είναι χαχόλος). Πέρασε ένα νόμο η Λούκα για τα πιστωτικά ιδρύματα και έχασε τον ύπνο του ο Τρισέ. Αυτή ήταν η αρχή του τέλους. Μετά την ΕΚΤ, πήρε την σκυτάλη η Γερμανία. Μην ακούτε τι λένε οι τηλεοράσεις. Είμαστε πρόβλημα για την Μέρκελ, και τις επερχόμενες εκλογές της, και ευχαρίστως θα μας έβγαζε από την Ευρωζώνη, χτες. Οι Γάλλοι, αν ακούγονται ηπιότεροι είναι γιατί χρωστάμε τα περισσότερα σε Γαλλικές τράπεζες.\nΤο δεύτερο λάθος της Κυβέρνησης είναι ο …Χριστοδούλου. Ο trader, που έγινε treasurer, δεν είναι financier. Ψιλά γράμματα για τους ημιμαθείς, βέβαια, αυτά. Όταν δανείστηκε το επταετές, το έπαιξε σκληρός, απαιτώντας 6%, μετά είπε ότι θέλει λίγο περισσότερα από τα 5 δις που ζητούσε αρχικά, έφαγε πόρτα, και οι αγορές μας πήραν χαμπάρι: Δεν σκεφτόμαστε. Προσεγγίσαμε τις αγορές με νεοελληνική ,νεοπασοκική, κουτοπονηριά. Και οι αγορές χάνουν από μας για 6 μήνες στη σειρά (αυτό σημαίνει αύξηση του spread, σημαίνει χάνουν αυτοί που μας δανείζουν! Οι …κερδοσκόποι ).\nΤα περί μπλόφας Γιωργάκη, κερδοσκόπων, και λοιπές βλακείες, τα ακούω βερεσέ. Κανείς, μα κανείς, δεν θα μας χαρίσει λεφτά. Το ΔΝΤ απλά θα επιβάλει αυτά που έχουν γραφτεί εδώ, στο antinews, κατά καιρούς. Χωρίς πολιτικό κόστος για τα ιδεοληπτικά παιδιά που παίζουν «κυβέρνηση» και με ελάχιστη ανακούφιση για τους Γερμανούς που θα το μετατρέψουν σε αντιαμερικανική προπαγάνδα.\nΣτο Πασόκ κάνουν αυτό που πάντα ήξεραν να κάνουν. Κοροϊδεύουν τον κόσμο και κερδίζουν χρόνο. Ελπίζουν να καβατζάρουν τον δανεισμό του Μαΐου σφίγγοντας, βραχυπρόθεσμα, το κεφάλαιο κίνησης της χώρας. Δεν πληρώνει το Δημόσιο τις υποχρεώσεις του και προσπαθεί να εισπράξει αυτά που του χρωστάνε. (Για αυτό ενοχλούνται όποτε ψιθυρίζουμε «φορολογική αντίσταση»). Έτσι, βεβαία, πεθαίνουν την ιδιωτική πρωτοβουλία, αλλά δεν τους νοιάζει.\nΈχουν κάποιο πλάνο; Δεν έχω ιδέα. Πιστεύω ότι οι εξελίξεις θα τους προλάβουν. Είτε η τέταρτη τράπεζα θα σκάσει και θα απορροφηθεί από κάποιαν άλλη (μπλοκάροντας όμως αυτήν που έχει «αγοράσει» ασφάλεια σκασίματος διορίζοντας τον άνθρωπό της, είτε θα ξεσκεπαστεί το αδιέξοδο και θα πάμε για πολιτικές ανακατατάξεις. Τι γράφεται εδώ στο antinews; Ο Καρατζαφέρης proxy για τους Μητσοτακικούς, νάτο το Πασόκ με 180 βουλευτές (πόσους τραβάει μαζί της η Ντόρα;)\nΆρα μια χαρά τα καταφέρνει ο ΓΑΠ, απλά δεν ξέρω ποιάς χώρας θα είναι πρωθυπουργός σε 1-2 χρόνια. Μιας χώρας που έχει Υπουργείο «Κλιματικής Αλλαγής», εθνική προτεραιότητα την ελληνοποίηση Τουρκαλβανών, Υπουργείο Δια Βίου Αμάθειας και Μετριότητας, και Κατά Παραγγελία Πάταξη της Τρομοκρατίας.\nΚαλό Σ.Κ. ΠΗΓΗ:www.antinews.gr\nΑναρτήθηκε από Unknown στις 4/16/2010 11:34:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠροσέξτε και την αιτιολογία !!!....\nH NOTAM εκδόθηκε την ίδια ώρα που ο πρωθυπουργός Γιώργος Παπανδρέου διαβεβαίωνε την γ.γ. του ΚΚΕ στην Βουλή Αλέκα Παπαρήγα ότι "Δεν υπάρχει θέμα διχοτόμησης του Αιγαίου στον 25ο Μεσημβρινό".\nΝα τονιστεί επίσης , ότι το Ελληνικό Υπουργείο Εθνικής Άμυνας μέχρι στιγμής τηρεί σιωπή ιχθύος.... κατά τη συνήθη τακτική.\nΑναρτήθηκε από Unknown στις 4/16/2010 11:15:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠληθαίνουν τα δημοσιεύματα που μάς πληροφορούν ότι ο μεσολαβητής κ. Μάθιου Νίμιτς προτείνει το όνομα «Δημοκρατία της Βόρειας Μακεδονίας» για τα Σκόπια. Φυσικά ο άνθρωπος τη δουλειά του κάνει. Το θέμα είναι...\nεμείς να υποστηρίξουμε σθεναρά τα εθνικά μας συμφέροντα και να μην πέσουμε στην παγίδα. Η ονομασία αυτή δικαιώνει πλήρως την ακραία εθνικιστική πολιτική των Σκοπίων και νομιμοποιεί το ανιστόρητο κατασκεύασμα του κομμουνιστικού καθεστώτος του Τίτο.\nΟύτε Βόρεια Μακεδονία, λοιπόν, ούτε άλλη σύνθετη ονομασία. Ας επανέλθουμε στην απόφαση των πολιτικών αρχηγών του 1992. ΠΗΓΗ:taxalia.blogspot.com\nΑναρτήθηκε από Unknown στις 4/16/2010 11:07:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑριστερός Ψάλτης ΠΗΓΗ:www.antinews.gr\nΑναρτήθηκε από Unknown στις 4/16/2010 11:03:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΒΑΦΤΙΖΟΥΝ ΤΗΝ ΠΑΡΑΚΜΗ ΟΡΑΜΑ ΠΡΟΟΔΕΥΤΙΚΗΣ ΚΥΒΕΡΝΗΣΗΣ\nΌπως φαίνεται αυτό που διακαώς ενδιαφέρει το Υπουργείο Παιδείας, για λόγους ίσως ξεκάθαρους δεδεμένων των απόψεων της κυρίας υπουργού, είναι η πλήρης απαξίωση του σχολείου και ο πλήρης εξευτελισμός των πολιτών αυτής της χώρας.\nτης ΑΛΕΞΑΝΔΡΑΣ ΚΑΛΟΥΔΗ\nΕάν λάβουμε υπ' όψιν ότι ο κόσμος που προσπαθεί να δημιουργήσει ο κάθε άνθρωπος γύρω του σχετίζεται με το όραμα που έχει τότε γίνεται σαφές ότι οι υπεύθυνοι του ανωτέρω υπουργείου δεν έχουν ούτε όραμα, ούτε στοιχειώδη σεβασμό προς την νοημοσύνη μας.\nΥποτίθεται ότι έργο μιας κυβέρνησης είναι η βελτίωση του επιπέδου ενός λαού. Αλλά για ποια βελτίωση μιλάμε; Για τους χώρους κάτω από τις οδογέφυρες που έχουν μετατραπεί σε χώρους διαμονής "ανεξέλεγκτων καταστάσεων"; Για τις πλατείες και τα πάρκα που είναι χώροι αφόδευσης και ούρησης των ανωτέρω "ανεξέλεγκτων καταστάσεων"; Όλα αυτά φαντάζομαι είναι μέρος του σκηνικού της τεχνικής οικονομικής κρίσης που προσπαθούν να δημιουργήσουν κάποιοι για να μας κάνουν πιο χειραγωγήσιμους, συνεπικουρούμενοι από τους εκάστοτε δήθεν προοδευτικούς. Εδώ θα ήθελα να κάνω μία παρένθεση...\nΌλοι αυτοί οι προοδευτικοί, οι οποίοι εάν εχω καταλάβει καλά εκπροσωπούνται από τηλεαστέρες των βορείων προαστείων, οι οποίοι αγαπούν όλο τον κόσμο, δεν είναι ρατσιστές και επί πλέον βρίζουν τους "παρακατιανούς ρατσιστές" που έχουν την ατυχία να μένουν σε περιοχές πέριξ του κέντρου, γιατί δεν φροντίζουν ώστε οι άστεγοι, ιθαγενείς ή μη, να μεταφερθούν στα βόρεια προάστεια; Κλείνει η παρένθεση.\nΜέσα λοιπόν σε αυτό το πλαίσιο "βελτίωσης" της ζωής μας φαντάζομαι ότι είναι και η κατάργηση της βάσης του "10". Φαίνεται ότι το όραμα κάποιων είναι να πέσει ο πήχυς. Το γιατί γίνεται αυτό είναι ίσως φανερό. Οι έχοντες άγνοια είναι εύκολα χειραγωγήσιμοι. Τα αποτελέσματα είναι επίσης είναι γνωστά. Θα μπουν στα πανεπιστήμια άτομα με 2, 3, 4. Το θέμα είναι γιατί θα πρέπει να μπαίνουν στο πανεπιστήμιο άτομα που δεν έχουν ενδιαφερθεί ποτέ να διαβάσουν και να μάθουν πράγματα. Πώς θα πάρουν πτυχίο; Πάνω σε ποιες γνώσεις θα "πατήσουν" για να αποκτήσουν τις επόμενες; Η απάντηση βέβαια των "υπευθύνων" είναι αφοπλιστική. Αυτό γίνεται για να γεμίσουν σχολές που έμειναν άδειες... Δηλαδή όπως γεμίζουμε σακιά με φασόλια ή ακόμη ζεμπίλια με τούβλα. Για να πάρουν βέβαια αυτές τις αποφάσεις βασίστικαν σε "παρατηρήσεις" και "μελέτες". Η βάση του "10" δεν είχε βοηθήσει στην άνοδο του επιπέδου των πανεπιστημίων. Μα απ' ό,τι καταλαβαίνω ένα μέτρο, και ιδιαίτερα στο εκπαιδευτικό σύστημα, για να δώσει καρπούς χρειάζεται μία σημαντική περίοδο εφαρμογής.\nΘα έλεγα ότι κάτι τέτοιες απαντήσεις υποτιμούν την νοημοσύνη μας και ιδιαίτερα των γονέων που στερούνται πολλα για να στείλουν τα παιδιά τους στα πανεπιστήμια να σπουδάσουν με την ελπίδα ότι θα βρουν δουλειά, κάτι το οποίο δεν γίνεται και αυτό γιατί το ίδιο το σύστημα που δημιουργεί ανθρώπους χωρίς γνώση το ίδιο τους πετάει έξω με την μορφή των διαφόρων "αξιολογήσεων". Τι θα αξιολογήσουν; Αυτόν που ως μαθητής δεν έκατσε ποτέ να διαβάσει και που ως φοιτητής έκανε το σκονάκι επιστήμη; Αυτόν που ενώ είναι φοιτητής στην Φιλοσοφική κόβεται σε εξετάσεις γιατί είναι ανορθόγραφος ή γιατί δεν μπορεί να εκφέρει κατανοητό λόγο; Ή ακόμη, και δεν είναι ανέκδοτο, πτυχιούχους του τμήματος Ιστορίας Αρχαιολογίας με μεταπτυχιακό στο χέρι και δεν ξέρουν πού βρίσκονται οι Καρυάτιδες; Και όχι μόνον αυτά...\nΕίναι απορίας άξιον. Η κυβέρνηση που προσπαθεί τόσο καιρό να μας πείσει ότι έχουμε σοβαρό οικονομικό πρόβλημα και πρέπει να κάνουμε αιματηρές οικονομίες ξαφνικά δεν διστάζει να δαπανήσει κάποια εκατομμύρια για να λειτουργήσει τμήματα γιατί δεν μπορεί, λέει, να συντηρήσει τους χώρους με άλλο τρόπο... Δηλαδή είναι ανίκανη στην διαχείρηση. Επί πλέον θα δαπανήσει και χρήματα για συγγράμματα και σίτιση των φοιτητών. Εκτός αυτού, απ' ότι βλέπω χτίζονται συνεχώς σχολεία σε χώρους που θα μπορούσαν να γίνουν χώροι πρασίνου. Η Αθήνα τσιμεντοποιείται όλο και περισσότερο. Αλλά δεν καταλαβαίνω ποιοι πάνε σε όλα αυτά τα σχολεία. Υπάρχει τόση υπεργεννητικότητα στην Ελλάδα;\nΦαίνεται ότι η οικονομία, τελικά, γίνεται σε αξίες, αρχές και πολιτισμό. Σε ότι φαίνεται στερούνται όσοι προσπαθούν να επιβάλλουν την κάτω του "10" παρουσία τους.\nΒέβαια υπάρχουν ευθύνες και από την άλλη μεριά. Θα περίμενα από τους γονείς και τους δασκάλους να βγαίνουν στον δρόμο όχι μόνο όταν συντρέχει κάποιος λόγος οικονομικός αλλά και όταν βλέπουν ότι ζητούνται από τα παιδιά τους να γράφονται Νανουρίσματα για χταπόδια ή όταν η έκθεση έχει αντικατασταθεί από προκατασκευασμένες φόρμες χειραγώγησης της σκέψης. Πέραν αυτού ο γονιός δεν καταλαβαίνει ότι το παιδί του δεν διαβάζει; Δεν καταλαβαίνει ότι στο σχολείο δεν πάμε για να μάθουμε να μιλάμε. Θεωρητικά ένας άνθρωπος ξέρει ήδη να μιλάει όταν πάει σχολείο. Έχει φροντήσει ήδη γι' αυτό η οικογένειά του και η τηλεόραση. Αυτή η τελευταία φροντίζει και γιά την απόκτηση γενικών γνώσεων. Αυτών που θα αξιολογούν οι αξιολογητές και υπαξιολογητές των αξιολογήσεων. Για παράδειγμα μπορεί κάποιος να μάθει ότι ο έλληνας στρατηγός στην μάχη του Μαραθώνα ήταν κάποιος μεταξύ Ξέρξη, Μιθριδάτη, και Δεν Ξέρω. Είναι και αυτή μία από τις παγίδες του συστήματος. Ότι μας κάνει και γελάμε γίνεται ευχάριστο. Ακόμη και η βλακεία. Στο σχολείο, λοιπόν, πάμε για να μάθουμα άλλα, περισσότερα πράγματα. Όπως ότι οι έλληνες συνωστίστηκαν στην προκυμαία της Σμύρνης. Και εκεί που ήταν όλοι μαζί πέρασε ένας άνεμος και πήρε την σημαία της αξιοπρέπειας. Και ακόμα την ψάχνουμε. Αυτό μας αξίζει με τους ανεπαρκείς ανθρώπους που στέλνουμε στο Ελληνικό Κοινοβούλιο.\nΑναρτήθηκε από Unknown στις 4/16/2010 11:01:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΝΕΟΛΑΙΑ - ΚΡΕΑΤΟΜΑΖΑ ΣΤΟΝ ΚΟΣΜΟ ΠΟΥ ΟΝΕΙΡΕΥΟΝΤΑΙ\nΠου γίνεται το φεστιβάλ κινηματογράφου, ρωτάει στο τηλέφωνο κάποιος νεαρός.\nΣτο Λιμάνι της Θεσσαλονίκης κύριε. Στην αίθουσα-αποθήκη στην εκτη προβλήτα, απαντάει η κοπέλα στο ακουστικό.\nΚαι ο νεαρός... Ευχαριστώ πολύ, αλλά προβλήτα τί πράγμα είναι; !!!\nΣκεφθείτε να γίνονταν λόγος για κάποιον Λυσία, για κάποιον Θουκυδίδη, για κάποιον Σόλωνα και βάλε.\nΠαραπάει το πράμα πλέον στην Ελλάδα. Οι νέοι μας βγαίνουν απαίδευτοι και αμόρφωτοπι, επειδή η σημερινή εκπαίδευση τους στερεί την γενική μόρφωση και τους ωθεί στην Παραπαιδεία. Το αποτέλεσμα το βλέπει κανείς καθημερινά και παντού.\nΠιστεύω ότι, το πρόβλημα αυτό μπορεί να αποκατασταθεί άριστα έως επιτυχώς, άν αποφασίσει κάποιος να εξωπετάξει την Παραπαιδεία και να την αντικαταστήσει με σχολείο 6 ωρών το πρωϊ και 3-4 ωρών απόγευμα και με δασκάλους, που έχουν διδαχθεί αποδεδειγμένα σε βάθος το αντικείμενό τους μαζί με την παιδαγωγική, που θα εξασφαλίσει στα παιδιά όχι μόνο την απαραίτητη γενική μόρφωση, αλλά και την απαραίτητη κοινωνικότητα, η μορφή της οποίας σήμερα παρουσιάζεται όπου σταθείς και όπου βρεθείς με συνοθυλεύματα αιδοιόμορφων νέων με κοτσίδες και με γένια και εξωβύζιων κοριτσιών , που κραυγάζουν αντί να συνομιλούν, καθώς το λεξιλόγιό τους περιορίζεται σε το πολύ 500 λέξεις, εκ των οποίων εξέχουσα στατιστικως η λέξη μαλάκας. Δυστυχώς δε ελλείψει γλωσσικής υποδομής το ίδιο λεξιλόγιο ακούει κανείς και απο τα κορίτσια μας.\nΠαρεμπιπτόντως κάποιος φιλόλογος επιχείρησε να συγκεντρώσει όλες τις σημασίες και έννοιες, που μπορεί να εκφράσει ο παραπάνω όρος. Μέχρι σήμερα μετράει 1452 έννοιες και παραπέμπει στις κραυγές των ζώων οι οποίες, με πολύ μικρότερο περιεχόμενο, σημαίνουν με τον τρόπο τους την μεταξύ τους συνεννόση και επικοινωνία. Αλίμονο άν οι νέοι μας έχουν φθάσει σ'αυτό το επίπεδο.\nΔέν είναι ούτε ντροπή ούτε βάρος να επανεμφανισθούν οι Επιθεωρητές, που στα χρόνια μετά την κατοχή προσέφεραν τα μέγιστα, καθώς έτσι κρατιόταν και εφαρμόζονταν ένα πρόγραμμα με όλες τις προδιαγραφές που εξασφαλίζουν επιτυχία.\nΝτροπή και όνειδος είναι για τον Έλληνα να μην είναι σε θεση να τιμά τις αξίες που δένουν με την ιστορία και με την καταγωγή του και να εμφανίζεται σαν ο τελευταίος κακομοίρης σε οποιοδήποτε διεθνές φόρουμ, ανάμεσα σε ανθρώπους, που στο σχολείο τους μαζί με την γλώσσα τους διδάχθηκαν και την δική μας την αρχαία γλώσσα, το καλύτερο και ευγενέστερο εργαλείο επικοινωνίας των ανθρώπων. Αλίμονο άν οι νέοι μας αγνοούν τί "κουβαλούν" σε αξία και ιστορία επιτρέποντας τον παραμερισμό τους λόγω αγνοίας κιαι αμορφωσιάς.\nΕξ άλλου η προτεινόμενη διαφοροποίηση της κατανομής ωραρίου και Παιδείας δεν διαφέρει από το σημερινό. Απλά η γενική μόρφωση υπερέχει αυτής από την Παρα-παιδεία και όπως δείχνει η κυρία Διαμαντοπούλου, θέλει να καταργήσει την δεύτε ρη, αφού η πολυπόθητη εισαγωγή στην τριτοβάθμια εκπαίδευ- ση θα γίνεται με κριτήρια διαφορετικά από τις γνωστές εισαγωγικές εξετάσεις.\nΓια να μπορέσουμε να ξαναχαρούμε μία ελληνική νεολαία που θα μπορεί με οικουμενική μόρφωση να συμμετέχει με γραφή και γλώσσα στην έκφραση και στην επικοινωνία χωρίς την ανάγκη . μεταφραστών.\nΔΗΜΗΤΡΗΣ ΘΕΟΔΟΣΙΑΔΗΣ ΠΗΓΗ:ellinikoforum.blogspot.com\nΑναρτήθηκε από Unknown στις 4/16/2010 10:57:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ ΕΠΑΝΑΣΤΑΣΗ ΞΕΚΙΝΗΣΕ ΣΤΗ ΧΩΡΑ ΤΟΥ ΠΙΣΤΟΛΕΡΟ.\nΤουλάχιστον αυτό οφείλουμε να πιστέψουμε αν πάρουμε τοις μετρητοίς τον απολογισμό πεπραγμένων δια χειρός κ. Ρόβλια.\nΕίναι απίστευτο με τι χαίρεται ο άνθρωπος.\nΚαι γίνεται απιστευτοτερότερο όσο συνειδητοποιεί κανείς πως αυτές οι χαρούλες αγγίζουν (αν δεν ξεπερνούν ήδη) τα όρια της θριαμβολογίας.\nΗ οποία ταυτόχρονα συνιστά και μια κορυφαία διαπίστωση. "Δεν πρόκειται για μάχη, αλλά για πόλεμο".\n"Η Ελλάδα θα ήταν το πρώτο θύμα των κερδοσκόπων, πριν αυτοί επιτεθούν στις άλλες χώρες του ευρωπαϊκού Νότου, για να φτάσουν τελικά στον στόχο - ευρώ. Αλλά τώρα το πιστόλι για την οικονομική άμυνα της χώρας μας είναι γεμάτο επάνω στο τραπέζι και τα θετικά αποτελέσματα είναι ορατά."\n(Επομένως απαιτείται: Η άμεση αποκαθήλωση των μαχητών του ΄21 από παντού και η εξ ίσου άμεση αντικατάστασή τους με το πορτραίτο του προελαύνοντος ηγέτη που κατατρόπωσε τους Δραμάληδες της διεθνούς κερδοσκοπίας.).\nΕδώ αρχίζει και η εξιστόρηση των δέκα άθλων του προελαύνοντος (λείπει ο άθλος της κόπρου του Αυγείου, αλλά αυτόν θα τον διεκπεραιώσει ο Ελληνικός λαός). Και μια πετυχημένη εξιστόρηση, θέλει και μιας εξ ίσου επιτυχημένη εισαγωγή. Φροντίζει γι αυτήν ο κ. Ρόβλιας:\n«Τι προηγήθηκε όμως; Όσα έγιναν σε αυτούς τους έξι μήνες δεν έχουν ξαναγίνει, σε τόσο μικρό χρονικό διάστημα, από άλλη κυβέρνηση».\nΚαι καπάκι έρχεται και η τρίτη χαρούλα:\n"Διπλωματικός μαραθώνιος από τον πρωθυπουργό Γιώργο Παπανδρέου και τον υπουργό Οικονομικών Γιώργο Παπακωνσταντίνου".\n(Χαλάλι σας βρε η βενζίνα που ξοδέψατε. Χαλάλι σας και τα έξοδα της κουστωδίας. Θέσατε ψηλά τον πήχη ...στα επιτόκια δανεισμού και τα καταφέρατε θαυμάσια. Τι θα κάναμε χωρίς εσάς???)\n"Κατάρτιση και ψήφιση του προϋπολογισμού για το 2010".\n(Αυτό δεν ήταν αυτονόητη υποχρέωση αλλά κατόρθωμα του προελαύνοντος. Προσωπική υπερπροσπάθεια. Τουλάχιστον το ξεζούμισμα για τοκοχρεολύσια και …βενζίνες, είναι πλέον προϋπολογισμένο).\n"Εκπόνηση του Προγράμματος Σταθερότητας και Ανάπτυξης".\n(Κατόρθωμα και αυτό του προελαύνοντος. Αλλά κατόρθωμα και του κ. Ρόβλια να αποκαλύπτει ποιος το εκπόνησε αλλά να μη λέει κουβέντα για το ποιος το επέβαλε. Και κυρίως να μη λέει κουβέντα για το ποιός πόνεσε μετά την εκπόνηση. Άλλωστε δεν είναι και μαρτυριάρης ο κ. Ρόβλιας. Και το σημαντικότερο… για όλη αυτή την εκπόνηση ο προελαύνων δεν αμείφθηκε με επίδομα βαριάς και ανθυγιεινής εργασίας).\n"Σταδιακή ανάκτηση της διεθνούς αξιοπιστίας μας, που είχε φτάσει στο ναδίρ πριν από έξι μήνες".\n(Δηλαδή για όλη αυτή την προνομιακή μεταχείριση της χώρας μας στο διεθνές στερέωμα, ευθύνεται η …ανακτημένη μας αξιοπιστία και όχι ο κακός μας ο καιρός, ούτε ο μαύρος μας ο φλάρος που καθόμαστε και ακούμε τέτοιες παπαριές να ροβολάνε τον κατήφορο και να τις χαύτουμε ασυζητητί).\n"Αποτροπή της απειλούμενης πτώχευσης της χώρας".\n(Ορθόν!!! Και από απειλούμενη, χάρη στην κοπιαστική προσπάθεια του προελαύνοντος αλλά και τις εγκληματικές του ευθύνες, καταφέραμε από απειλούμενη να την μετατρέψουμε σε δεδομένη. Αμα έχεις τέτοιον προελαύνοντα πρωθυπουργό τι σκατά τον θες τον αντίπαλο και τον κερδοσκόπο???)\n"Ανάδειξη του προβλήματος σε ευρωπαϊκό επίπεδο".\n(Και όχι μόνο. Το πολυταξίδεμα του προελαύνοντος, έθεσε το πρόβλημα στις διεθνείς του διαστάσεις. Καλώς ήρθες Δ.Ν.Τ.!!!)\n"Καθημερινή αναμέτρηση με τους κερδοσκόπους".\n(Αυτή κι αν ήταν μάχη μέχρις εσχάτων. Με το που πήγαιναν να υποχωρήσουν ντροπιασμένοι οι κερδοσκόποι, όλο και κάτι παραπάνω τους έδινε ο προελαύνων για να τους γυρίσει πίσω. Μέχρι και την εθνική κυριαρχία τους εκχώρησε. Προφανέστατα ήθελε να τους εξαντλήσει. Είδες φίλε μου… άμα έχεις στρατηγική τίποτε δε σου ξεφεύγει.).\n"Σύνταξη του φορολογικού νομοσχεδίου για την πάταξη της φοροδιαφυγής και την ανακατανομή των φορολογικών βαρών".\n(Κι από την πολλή τη σύνταξη, δε του γλύτωσαν του προελαύνοντος ούτε και οι συντάξεις. Υπέρ πίστεως και πατρίδος κι αυτές. Της πατρίδος του προελαύνοντος φυσικά. Και το ασφαλιστικό έρχεται οσονούπω...).\n"Πρωτοβουλίες για την τόνωση της αγοράς (προγράμματα για 120.000 ανέργους, προγράμματα του ΕΣΠΑ για 6.000 μικρομεσαίες επιχειρήσεις, προγράμματα του ΤΕΜΠΜΕ για χαμηλότοκα δάνεια ύψους 2 δισ. ευρώ, φορολογικά κίνητρα για τις επιχειρήσεις που διατηρούν αμείωτες τις θέσεις εργασίας παρά τη μείωση του τζίρου τους, επιτάχυνση του ΕΣΠΑ, κίνητρα για νέες επιχειρήσεις και νέους επιχειρηματίες, προώθηση της επιδοτούμενης ενεργειακής αναβάθμισης των κτιρίων, νομοθετικές πρωτοβουλίες για τα υπερχρεωμένα νοικοκυριά και επιχειρήσεις κ.λ.π".\n(Με άλλα λόγια: 120.000 νέοι άνεργοι, 6.000 μικρομεσαίες επιχειρήσεις θα κλείσουν, χαμηλότοκα δάνεια στις τράπεζες για να μπορούμε να δανειζόμαστε ως κράτος από αυτές καταθέτοντας και την τελευταία σταγόνα του αίματος του Έλληνα πολίτη κλπ…)\nΕγώ λοιπόν το αποφάσισα.\nΜετά τη βαθυστόχαστη ανάλυση του κ. Ρόβλια στηρίζω ΠΑΣΟΚ, θα ψηφίσω ΠΑΣΟΚ. Διότι τότε και μόνον τότε θα έχω ολοκληρωθεί ως άνθρωπος σ αυτή τη ζωή.\nΟΤΑΝ Η ΠΟΛΙΤΙΚΗ ΣΚΕΨΗ «ΜΕΓΑΛΟΥΡΓΕΙ» ΜΠΟΥΡΔΟΛΟΓΩΝΤΑΣ, ΤΟΤΕ ή ΔΕΝ ΕΧΕΙΣ ΣΥΝΑΙΣΘΗΣΗ ΤΗΣ ΠΡΑΓΜΑΤΙΚΟΤΗΤΑΣ ή ΕΧΕΙΣ ΚΑΤΑΝΤΗΣΕΙ …ΕΝΤΕΛΩΣ ΠΑΣΟΚ.\nΣτην πρώτη περίπτωση έχεις το ακαταλόγιστο.\nΣτη δεύτερη γίνεσαι απλά ένας θλιβερός απολογητής, αλλά πρωτίστως συνένοχος σε μια κορυφαία πολιτική απάτη.\nΚαι σας το είπε βρε ο προελαύνων. Βγάλτε το σκασμό και μη μιλάτε…\nΕσείς εκεί… Επιμένετε….\nΟ άνθρωπος δε θέλει να μιλάτε διότι ξέρει πως κάθε φορά που ανοίγετε το στόμα σας τα κάνετε σκατά\nΕ αυτό δεν το θέλει.\nΠροτιμά να τα κάνει μόνος του σκατά.\nΜια χαρά τα καταφέρνει. Δε χρειάζεται βοήθεια!!! ΠΗΓΗ:ellinikoforum.blogspot.com\nΑναρτήθηκε από Unknown στις 4/16/2010 10:56:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ ΧΩΡΑ ΣΕ ΠΡΑΣΙΝΗ ...ΚΑΤΑΨΥΞΗ\nΑλλων και ισχυρότερων... Δεν είναι η πρώτη φορά. Αλλά πονάει πάντα, όπως η πρώτη φορά...\nAμέσως κατόπιν ταχυδρομικά περιστέρια κατέφθασαν εξ εσπερίας (καλού-κακού ο κ. Χρυσοχοΐδης κατέσφαξε ένα-δυο, να εξετάσει τι είχαν μέσα) κι έγιναν τοις πάσι γνωστά τα ρήματα της Κομισιόν και του κυρού Ολυ Ρεν αυτοπροσώπως: το εύρος των μέτρων που πήρε η ελληνική κυβέρνηση για τον δημόσιο τομέα δέον όπως και καλό θέ' να 'ναι να επεκταθεί και στον ιδιωτικό τομέα...\nΠρος το μεσημεράκι ακούστηκε στην αγορά, τα ταβερνεία, τα συνεργεία και τα κουρεία ότι ο κυρ και κυρ Παπακωνσταντίνου στέλνει γράμμα και γραφή στο ΔΝΤ για μερικές πρώτες επαφές, μια πρώτη γνωριμία, εν όψει μιας κατάστασης που σε βάθος χρόνου θα πρέπει να έχει γίνει φανερό αν ο Ηγεμών μας θα 'ναι υποχρεωμένος να ασχολείται με τα σπρεντ ή όχι. Ερώτημα κρίσιμο.\nΑπομεσήμερο -όχι, απόγευμα αρκετά προχωρημένο, μια άκρως ανησυχητική φήμη έτρεξε από στόμα σε στόμα και διέτρεξε την Αγορά έως κάτω στα ταμπάκικα, εθεάθη, λέει, ο σεπτός μας Ηγεμών, ο ίδιος και αυτοπροσώπως, στη Στοά Που Πωλούνται Και Αγοράζονται Χρέη να πλησιάζει τους πολίτες και να τους ρωτά τον έναν μετά τον άλλον: «Πείτε μου και μένα, πατριώτες! σας πήγα ή δεν σας πήγα στο Διεθνές Νομισματικό Ταμείο;».\nΟυδείς του απαντούσε. Και καθώς εν όψει εσπερινού αραίωνε ο κόσμος από τη Μέση, φεύγοντας άλλοι για το σπίτι τους κι άλλοι για τα αγαπημένα τους καπηλειά και, καθώς επέμενε η Πνύκα να μένει βουβή, δεν κρατήθηκε ένας πλακουτσοκέφαλος πολίτης, ονόματι Θερσίτης, καραγωγεύς στο επάγγελμα και παλιός στα χούγια (απ' αυτούς που θυμούνται ακόμα το λαϊκό ιταλικό σινεμά του '60) και σχολίασε: «Τσίτσο, το λιμάνι φεύγει»..!\nΟθεν πλέον έπεφτε το βράδυ• κι όταν απ' την Πνύκα ακούστηκε η πρώτη κουκουβάγια, αυτός που δεν θα μας πήγαινε ποτέ και με τίποτα στο ΔΝΤ. ο δικός μας Αμλετ και Γουλιμής άρχισε επιστρέφοντας μόνος στα Ιερά Δώματα της Ανω Πόλης, στους μοσχοβολιστούς κήπους με τα εξαίσια αρώματα της άνοιξης, να πάρει το βραδυνό του...\nΣτην πύλη της πόλης έφθασε η Νύχτα, χαιρέτησε τον φρουρό και μπήκε... ΠΗΓΗ:ellinikoforum.blogspot.com\nΑναρτήθηκε από Unknown στις 4/16/2010 10:52:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nONLINE ΚΑΜΠΑΝΙΑ ΓΙΑ ΤΗΝ ΕΠΙΣΤΡΟΦΗ ΤΩΝ ΜΑΡΜΑΡΩΝ ΤΟΥ ΠΑΡΘΕΝΩΝΑ\nΜια πάρα πολύ καλή προσπάθεια για την επιστροφή των μαρμάρων του Παρθενώνα. Υποστηρίξτε την προσπάθεια κάνοντας μια εγγραφή στο\nΑναρτήθηκε από Unknown στις 4/16/2010 10:46:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤέτοιο μπουρδέλο που είσαστε με την Τζούλια θα ασχολείστε....\nΑκόμα και στη Βουλή ασχολούνται με την εθνική πορνοστάρ. Θα μου πείτε, τέτοιο μπ...ο που είναι η Βουλή, γιατί να μην ασχολούνται και με την Τζούλια; Μπράβο Παπαδημούλη, τα πήρες τα δύο λεπτά δημοσιότητας. Άλλωστε, ακόμα και ο πιο αδαής καταλαβαίνει για ποιό λόγο επέλεξες να αναφερθείς σ'αυτό το φαιδρό πρόσωπο της κοινωνίας από το βήμα της Βουλής. Σκέφτηκες...\n... "τι ατάκα να πω για να με παίξουν τα κανάλια;". Θα σου πούμε εμείς, όμως, μερικές ατάκες που θα μπορούσες να πεις για να σε παίξουν τα κανάλια και να γίνει και χαμός.\nΠ.χ. "να κλείσει το κανάλι της Βουλής που απασχολεί 80 κομματόσκυλα και φερέφωνα όλων των κομμάτων και όλης της Βουλής"\n"να καταργηθούν δύο έξτρα μισθοί που παίρνουν όλοι οι υπάλληλοι που διορίσατε στη Βουλή"\n"να απολυθούν όλοι οι δημοσιογράφοι και οι υπάλληλοι της ΕΡΤ που έχουν να πατήσουν το πόδι τους στο Ραδιομέγαρο πάνω από τρεις μήνες".\nΑυτά είναι τα σοβαρά κύριε Παπαδημούλη για να γλιτώσουμε χρήματα. Όχι να πιάσετε τις αρπαχτές της εθνικής πορνοστάρ.\nΑναρτήθηκε από Unknown στις 4/16/2010 10:41:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΓράφει ο Γιώργος Δελαστίκ-Έθνος\nΕίναι πλέον προφανές ότι έχουμε να κάνουμε... με πολιτική επιλογή της κυβέρνησης Παπανδρέου εντελώς άσχετης με τα συνήθως προβαλλόμενα οικονομικά προσχήματα δυσκολιών δανεισμού της χώρας ή επιβάρυνσής της με υπέρογκα ή δυσβάστακτα επιτόκια.\nΟι προοδευτικές πολιτικές δυνάμεις του τόπου έδιναν επί δεκαετίες ολόκληρες την ιδεολογική μάχη εναντίον της θεωρίας της Δεξιάς της υποτέλειας και της αμερικανοκρατίας των μετεμφυλιακών χρόνων που παρουσίαζε την Ελλάδα ως «Ψωροκώσταινα» για να δικαιολογήσει την πολιτική της, που είχε καταδικάσει τη χώρα στη μιζέρια. «Ψωροκώσταινα» σήμαινε χώρα δήθεν προορισμένη από τη μοίρα της να είναι αιωνίως εξαθλιωμένη. Πού να φανταζόταν ο Ανδρέας Παπανδρέου όμως ότι μισόν αιώνα αργότερα μια κυβέρνηση ΠΑΣΟΚ με πρωθυπουργό τον γιο του θα στρεφόταν στο ΔΝΤ, για να ξανακάνει με τη βοήθειά του την Ελλάδα και πάλι «Ψωροκώσταινα» με φτωχό λαό! ΠΗΓΗ:peripatris.blogspot.com\nΑναρτήθηκε από Unknown στις 4/16/2010 10:28:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜια φθηνή και ελεεινή εκπομπή παρακολούθησαν χθες βράδυ όσοι είχαν την ατυχία να επιλέξουν το ALTER και την εκπομπή "Ζούγκλα".\nΟ γνωστός φυγόστρατος τρελλό-"δημοσιογράφος" που ως γνωστόν "κρίθηκε" ψυχιατρικά ακατάλληλος να υπηρετήσει την πατρίδα αλλά κατάλληλος να "ενημερώνει" την ελληνική κοινωνία.Εστησε μια εκπομπή με απώτερο σκοπό την υποστήριξη της τρομοκρατίας και των συλληφθέντων τρομοαλητών.\nΚαλεσμένοι ως συνήθως άνθρωποι με ταυτόσημες απόψεις ώστε τα μηνύματα να περνούν καλύτερα και με μοναδικό αντίλογο δυο πρόσωπα που αγωνιζόντουσαν να ακουστούν αφου σε καθε λέξη τους διακόπτονταν απο τον τρελλο-παρουσιαστή.\nΜέχρι που κάλεσε και μια η οποία δήλωνε γνωστή του αρχιτρομοκράτη -εγκληματία Μαζιώτη απο την νεαρή του ηλικία.\nΤο κόλπο γνωστό αφού δήλωσε (για το ξεκάρφωμα) εναντίον της βίας.Αρχισε μια προπαγάνδα υποστήριξης άνευ προηγουμένου.\nΟτι βλακεία και ανοησία έχει στο μυαλό του με την ατάκα ο "λαός λεει...." προσπαθούσε να την περάσει ως άποψη της κοινής γνώμης. Μέχρι που έφτασε στο έσχατο σημείο να πεί ότι ο κόσμος σε λίγα χρόνια θα τους θεωρεί...ήρωες!!!!!\nΑκόμα και ο γνωστός ποινικολόγος Κατσαντώνης δεν σεβάστηκε ούτε την ηλικία του αλλά ούτε και τα χρόνια δικηγορίας του και εκτέθηκε λέγοντας (αν είναι δυνατόν) ότι οι συγκεκριμένοι συλληφθέντες είναι τρομοκράτες....κρότου.....και όχι αίματος!!!!!!Και όταν του επισημάνθηκε ότι υπάρχει ένας νεκρός αστυνομικός αρκέστηκε να πει "παράπλευρες απώλειες".Αλητεία και βρώμικη προπαγάνδα.\nΑς μπούμε όμως στην "λογική" του τρελού και των ομοϊδεατών του.\nΔηλαδή επειδή κάποιοι πολιτικοί είναι κλέφτες, ή επειδή τα πράγματα στην χώρα δεν είναι όπως θέλουν κάποιοι (και ευτυχώς) αυτό τους δίνει το δικαίωμα να βάζουν βόμβες και να σκοτώνουν;\nΚαι αν ναι ποιος είναι ο εχθρός ρε αλήτες;\nΟ φουκαριάρης αστυνομικός των 800 ευρώ ή οι πολιτικάντιδες που κλέβουν;\nΗ πόρτα κάποιας τράπεζας ή υπουργείου ή οι επικεφαλής.\nΦταίει ρε αντιεξουσιαστικά παράσιτα η σημαία που είναι το σύμβολο των αγώνων ενός ολόκληρου έθνους ή αυτοί που την λερώνουν με τις ατιμίες,τις προδοσίες και την εξαπάτηση του ελληνικού λαού;\nΤις απαντήσεις βέβαια τις παίρνουμε απο τις πράξεις των επαναστατών του κώλου.\nΓελοία υποκείμενα που θέλουν να νοιώσουν σημαντικοί και που σκοπός τους τρελάρα παρουσιαστή δεν είναι η υποστήριξη του λαού αλλά η κατάλυση και αποσταθεροποίηση του κράτους και κατάληψη της εξουσίας με τα όπλα.Αλλά εδω είπαμε τα αναρχοκομμουνιστικά σου ένστικτα όταν αποφασίζουν να βγουν στην επιφάνεια ξεχνάς και δημοκρατία και δημοσιογραφία και κάνεις φτηνή προπαγάνδα.\nΕμείς βέβαια τέτοιους "δημοσιογράφους" τους έχουμε γραμμένους αλλά μήπως θα ήταν καλύτερα να ασχοληθείς απο που βρήκαν οι ήρωες σου τρομοαλήτες 120.000 ευρώ;\nΚαι γιατί δεν συλλαμβάνονταν απο το 2003 αφού σύμφωνα με δηλώσεις υπουργών και του πρώην αρχηγού της ΕΥΠ ΟΛΟΙ γνώριζαν την "επαναστατική" τους δράση;\nΜήπως το πειραγμένο μυαλό σου μπορεί να μας πει τι σκοπούς εξυπηρετούσαν οι δήθεν "επαναστάτες" σου; ΠΗΓΗ:protesilaos.blogspot.com\nΑναρτήθηκε από Unknown στις 4/16/2010 10:25:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n36 ΧΡΟΝΙΑ ΨΕΜΑ,ΠΟΛΙΤΙΚΗ ΑΠΑΤΗ ΚΑΙ ΝΕΟΦΙΛΕΛΕΥΘΕΡΟΣ ΣΟΣΙΑΛΙΣΜΟΣ\nΕίναι για τα πανηγύρια ο άνθρωπος.\nΤι δήλωσε ο αθεόφοβος χθες στην βουλή;\n"Δείξαμε τη βούληση να βάλουμε τάξη στη χώρα. Τα σοσιαλιστικά μου αντανακλαστικά ήταν να προστατεύσω τη χώρα από τη χρεοκοπία".\nΠιάνεις το κεφάλι του να το χτυπήσεις στο τοίχο ή όχι;\nΤι σοσιαλιστικά αντανακλαστικά ρε και τρίχες τσαμπουνάς;\nΕδω η χώρα είναι υποτελείς στα ξένα συμφέροντα,ο λαός είναι σε απόγνωση και οι εξωτερικοί εχθροί της πατρίδας έχουν στήσει πάρτυ.\nΤης αποικιοκρατίας;της προδοσίας;ή του ψεύδους;\nΔεν φτάνει που εξαπάτησες τον ελληνικό λαό λέγοντας ψέματα ότι λεφτά υπάρχουν ζητάς και τα εύσημα απο πάνω που κατάφερες να χρεώσεις ακόμα περισσότερο την χώρα;\nΤο μόνο που κατάφερες είναι ή να παρατείνεις το μοιραίο ή να παραδώσεις την κυβέρνηση της Ελλάδας απο την ΕΕ που είναι τώρα στο ΔΝΤ.\nΚαι δεν ντρέπεσαι αλλά συνεχίζεις να λες ψέματα αποκρύπτοντας την πραγματικότητα και ρίχνοντας τα οικονομικά βάρη στους εργαζόμενους.\nΔε μας λες ρε σοσιαλιστή το ασφαλιστικό νομοσχέδιο που σχεδίασες πόσο σοσιαλισμό περιέχει;\nΘα ζούνε οι άνθρωποι να πάρουν συντάξεις;\n360 ευρώ βασική σύνταξη και μείωση 20%.Μπορείς ρε σοσιαλιστή να ζήσεις με αυτά τα λεφτά όχι τότε που ακόμα και τα 1.000 δεν θα αξίζουν τίποτα αλλά τώρα.\nΜε την τεράστια ανεργία που θα βρουν ένσημα Giorgo;\nΜήπως μας περνάς για συμπατριώτες σου αμερικανάκια;\nΠες ότι θέλεις να σπρώξεις τον κόσμο στην αγκαλιά των ιδιωτικών συμφερόντων-ασφαλιστικών και άσε τα παραμύθια.\nΠήρες μέτρα που για μια ακόμα φορά πληρώνουν οι εργαζόμενοι. Μέτρα για τις τράπεζες;για τους μεγαλοεργολάβους για τα πολιτικά λαμόγια;ΤΙΠΟΤΑ\nΜείωση των μισθών των βουλευτών σου λέει.Ρε τι μείωση όξω να μείνουν 200 όπως λέει και το Σύνταγμα.Γιατί δε λες ότι απο όλα αυτά τα μέτρα σκοπεύετε να εξασφαλίσετε 4-5 δις στην καλύτερη περίπτωση.\nΑφού 500 εκατ. ευρώ είναι μόνο η μισθοδοσία των τεμπέληδων της ΕΡΤ.\n6,2 δις χρωστάνε τα νοσοκομεία\n15 δις πρέπει να δοθούν στα ασφαλιστικά ταμεία\n9 δις χρωστά ο ΟΣΕ\nΚαι η λίστα μπορεί να συνεχίζεται.........\nΨέμα λαϊκισμός και πολιτική αλητεία για να διατηρούν κάποιοι τις καρέκλες τους και τους παχυλούς μισθούς του. Αλλά τέτοιοι ήσασταν όλα τα χρόνια ακόμα και σε περίοδο ανάπτυξης της χώρας όταν τρώγατε με δέκα μασέλες απο υπερκοστολογίσεις και μίζες και στον λαό πετάγατε ένα ξεροκόμματο και....ελπίδα.\nΛοιπόν ήρθε η ώρα.Ο Ελληνικός λαός κατάλαβε ότι η ελπίδα δεν...τρώγεται πλέον.\nΕίτε θα πάρετε δραστικά μέτρα που θα ανακουφίζουν τον κόσμο και θα τιμωρήσετε τους επίορκους είτε θα σας πάρει με τις πέτρες γιατί εδω που τα λέμε αυτό σας αξίζει. ΠΗΓΗ:protesilaos.blogspot.com\nΑναρτήθηκε από Unknown στις 4/16/2010 05:09:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο ΚΚΕ τίμησε τον Μπελογιάννη, τον δήμιο των Γαργαλιάνων !!!!!\nΔεν άλλαξαν οι «κόκκινοι» και συνεχίζουν να εκθειάζουν εγκληματίες και προδότες. Το ΚΚΕ προχώρησε μάλιστα στις 30 Μαρτίου, στα αποκαλυπτήρια μνημείου του Νίκου Μπελογιάννη στο Γουδί. 58 χρόνια λοιπόν μετά την εκτέλεση του κομμουνιστή κατάσκοπου και εγκληματία, η συντρόφισσα Αλέκα Παπαρήγα είπε ένα σωρό σαχλαμάρες.\nΔιαβάστε για να καταλάβετε: «Οι Μπελογιάννηδες έφτασαν μέχρι την υπέρτατη θυσία, γιατί είχαν ανεξάντλητη αγάπη για την εργατική τάξη, το λαό, γιατί είχαν ακλόνητη πίστη στο Κόμμα τους και στο ρεαλισμό της πάλης για μια κοινωνία απαλλαγμένη από την εκμετάλλευση ανθρώπου από άνθρωπο, μια κοινωνία αληθινής ελευθερίας». Ποιας ελευθερίας; Ήθελαν μια κοινωνία απέραντο στρατόπεδο συγκέντρωσης ή γκουλάγκ. Γιατί απ' όπου κι αν πέρασαν, στην Ελλάδα (επί Κατοχής και επί συμμοριτοπόλεμου) αλλά και αλλού, στρατόπεδα συγκέντρωσης, τείχη και φυλακές έχτιζαν... Απέραντα κολαστήρια, «σοσιαλιστικοί παράδεισοι», όπου οι άνθρωποι υπέφεραν και στέναζαν υπό το ζυγό όσων εστίαζαν στις «ζωές των άλλων».\nΗ Μαύρη Βίβλος «ξεχειλίζει» από τα κτηνώδη και απάνθρωπα εγκλήματά τους. Μισάνθρωποι οι κομμουνιστές: γενοκτονίες παντού, όχι μόνο κατά των ιδεολογικών αντιπάλων (βλέπε τα δεκάδες στρατόπεδα συγκέντρωσης στη διάρκεια της Κατοχής όπου κρατούνταν από το ΕΑΜ/ΕΛΑΣ Έλληνες), αλλά και κατά των ίδιων τους των ανθρώπων (βλέπε Μπούλκες και φοβεροί διωγμοί επί Στάλιν στην ΕΣΣΔ), όταν εκείνοι τολμούσαν να εκφέρουν μια άλλη άποψη.\nΟ προδότης και κατάσκοπος Νίκος Μπελογιάννης«Ο Μπελογιάννης δολοφονήθηκε επειδή ήταν στέλεχος του ΚΚΕ και του ΔΣΕ», είπε η Αλέκα. Φυσικά συντρόφισσα, κατάσκοπος και προδότης. Εξάλλου, τα ευρήματα στις γιάφκες της Καλλιθέας και του Φαλήρου, μιλούσαν από μόνα τους. Ασύρματος, σήματα με πληροφορίες στρατιωτικής φύσης με αποδέκτες ξένες δυνάμεις στο τότε Παραπέτασμα. «Στρέψατε τα όπλα και δολοφονήσατε εθνικές οργανώσεις... και οι πράξεις σας βοούν», του είπε ο πρόεδρος του δικαστηρίου στη διάρκεια της δίκης του και πρόσθεσε:\n«Το κατηγορητήριό σας αφορά την κατασκοπευτική κατά της Ελλάδος συνωμοσία σαν αρχηγού. Να μου αποδείξετε ότι όλες οι απόρρητες στρατιωτικές πληροφορίες που στέλνατε έξω με τον ασύρματο, είναι ανακριβείς». «Μόνον δύο αναφέρονταν σε στρατιωτικές πληροφορίες», απάντησε ο κατηγορούμενος. Για πάνω 30 σήματα που έχουν στρατιωτικές πληροφορίες, μίλησε ο πρόεδρος του δικαστηρίου, τονίζοντας ότι «δεν υπάρχει λίγη ή πολλή κατασκοπία».\n«Αν μου έδιναν μια πληροφορία θα την έπαιρνα και θα την είχα, γιατί μπορούσε να εξυπηρετήσει σε κάτι το κόμμα μου», είπε ο διαβρωμένος προδότης στον βασιλικό επίτροπο! Και όταν αυτός τον ρώτησε «θα την έστελνες στο στρατηγείο του κόμματος», ο Μπελογιάννης απάντησε «ναι».\nΟ Μπελογιάννης, πήρε τα όπλα κατά του έθνους. Υπήρξε ηθικός αυτουργός φρικτών εγκλημάτων. Η ελληνική Δικαιοσύνη του φέρθηκε στη διάρκεια της δίκης, με σεβασμό: «Να βγάλετε από το μυαλό σας πως εμείς εδώ καρατομού\nμε αθώους Έλληνες πατριώτες, επειδή ανήκουν στο αντίθετο από εμάς πολιτικό στρατόπεδο. Αυτό κάνανε τα δικά σας "λαϊκά δικαστήρια", όπως τα αποκαλούσατε κατ' ευφημισμό. Είμεθα επαγγελματίαι στρατιωτικοί δικασταί με όρκο και συνείδηση», του είπε ο Πρόεδρος του δικαστηρίου στη διάρκεια της δίκης.\nΚρύβουν την αλήθεια στον Περισσό...Αλήθεια, θα ανοίξει το ΚΚΕ τα αρχεία του να μας πει τι συζητήθηκε στις 24 Σεπτεμβρίου 1944, δύο ημέρες μετά από εκατοντάδες εκτελέσεις στη σύσκεψη στο εργοστάσιο του Ζόμπολα, στους Γαργαλιάνους; Δεν ήταν εκεί ο Νίκος Μπελογιάννης, ο Αχιλλέας Μπλάνας, ο Τάσος Κουλαμπάς, ο Δημήτρης Δούμουρας, ο Στέλιος Διακουμογιαννόπουλος, ο Γεώργιος Μαστοράκης και κάποιοι άλλοι; Οι μαρτυρίες πολλές. Δεν αποφασίστηκε ποιοι από τους υπόλοιπους πολιτικούς κρατούμενους θα εκτελεστούν; Τι έγινε μετά στην Πύλο; Πόσοι εκτελέστηκαν εκεί; Γιατί κανείς στο ΚΚΕ δεν ομολογεί τα φρικτά εγκλήματα, δεν ζητά μια συγνώμη έστω από τους απογόνους των χιλιάδων θυμάτων της «κόκκινης» τρομοκρατίας;\n«Επειδή δεν πρόδωσε το λαό, δεν μετακόμισε στο Κάιρο και δεν κρύφτηκε στα κρίσιμα χρόνια της γερμανοϊταλικής κατοχής, όπως έκαναν τα πιο διαλεκτά παιδιά της αστικής τάξης», είπε υποκριτικά η Αλέκα στο Γουδί, προσπαθώντας να πείσει ότι ο Μπελογιάννης «πλήρωσε» την εναντίωσή του στην «αστική τάξη». Μήπως εννοεί παραπάνω αυτούς που πολέμησαν;\nΧριστόφορος Πετρίδης ΠΗΓΗ:elkosmos.gr\nΑναρτήθηκε από Unknown στις 4/16/2010 01:06:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜε αφορμή το τραγικό αεροπορικό ατύχημα κατά το οποίο έχασε την ζωή του ο Πολωνός πρωθυπουργός ταξιδεύοντας με προορισμό το Κατύν, σήμερα το βράδυ στις 12.00 προβάλλεται από την τηλεόραση του Αντένα η συγκλονιστική ταινία «Κατύν» του μεγάλου Πολωνού σκηνοθέτη Αντρέι Βάιντα για την σφαγή 15.000 Πολωνών αξιωματικών από τους Σοβιετικούς την άνοιξη του 1940. Μια ταινία που «κατακρεουργήθηκε» από τους αριστερούς κριτικούς της Ελλάδος και καταδικάσθηκε σε μίας εβδομάδος προβολή τον προηγούμενο Φεβρουάριο.\nΒέβαια δεν υπήρξε η πρώτη φορά που ο Αντρέι Βάιντα κατήγγειλε τα εγκλήματα του κομμουνισμού στην χώρα του. Ο «Άνθρωπος από Μάρμαρο» του 1977 για έναν αγνοημένο σταχανοβίτη ήρωα της εργατικής τάξης που έπεσε σε δυσμένεια, υπήρξε η πιο διάσημη ταινία αντιφρονούντα από το Ανατολικό Μπλοκ. Η ταινία αυτή άνοιξε τον δρόμο για το ανεξάρτητο συνδικάτο της «Αλληλεγγύης», το οποίο, ο Βάιντα έκανε αργότερα διάσημο με τον «Άνθρωπο από Σίδερο» (Χρυσός Φοίνικας 1981). Στο ίδιο πνεύμα κινιόταν τόσο το αλληγορικό «Δαντόν» με τον Ζεράρ Ντεπαρντιέ, όσο και το «Χωρίς Αναισθητικό» για έναν πετυχημένο καθηγητή πανεπιστημίου που μετά από μια δήλωση του, πέφτει σε δυσμένεια του καθεστώτος.\nΌμως ο Βάιντα έπρεπε να περιμένει μέχρι τα 81 του για να κάνει την προσωπική του ταινία: το «Κατύν». Ήταν 13 χρονών ο Βάιντα όταν ο πατέρας του εκτελέσθηκε στο Κατύν. Όμως από την στιγμή που το όνομα του δεν συμπεριλήφθηκε στις λίστες των θυμάτων, η μάνα του περίμενε για χρόνια τον άνδρα της. Μόνο στα τέλη της δεκαετίας του ‘60 έμαθε την πικρή αλήθεια. Για την ιστορία, να πούμε ότι παρόλα που το έγκλημα έγινε από τους Σοβιετικούς, το έγκλημα φορτώθηκε στους Γερμανούς, οι οποίοι το είχαν αποκαλύψει. Αν και ο Τσόρτσιλ αρχικά υποστήριζε ότι το έγκλημα έγινε από τους Μπολσεβίκους, μεταπολεμικά αυτός και οι «Σύμμαχοι» υποστήριζαν την επίσημη «αλήθεια» των Σοβιετικών, ότι το έγκλημα το διέπραξαν οι γερμανοί. Όμως δεν τόλμησαν να μεταφέρουν αυτό το ψέμα στην αίθουσα της δίκης της Νυρεμβέργης. Μόνο το 1990 ο Γκορμπατσόφ παραδέχθηκε δημόσια ότι οι μυστικές υπηρεσίες της Σοβιετικής Ένωσης εκτέλεσαν τους Πολωνούς. Η ταινία του Βάιντα ξεκινά σε μια γέφυρα όπου ένα καραβάνι από Πολωνούς που προσπαθούν να γλυτώσουν από τους Γερμανούς συναντά ένα καραβάνι Πολωνών που προσπαθούν να γλυτώσουν από τους Σοβιετικούς. Με αυτήν την σκηνή, ο Βάιντα δείχνει την τραγική μοίρα της Πολωνίας, τόσο στην διάρκεια του Πολέμου, όσο και μεταπολεμικά. Ένας συμβολισμός που ολοκληρώνεται όταν η Πολωνική σημαία κόβεται στα δύο. Η μεν κόκκινη λωρίδα γίνεται κομμουνιστικό λάβαρο, πράγμα που σημαίνει ότι κυριαρχούν πλέον οι κομμουνιστές. Ενώ η άσπρη λωρίδα θα χρησιμοποιηθεί για να δεθεί ένα τραύμα.\nΠάντως ο Βάιντα δεν χαρίζεται σε καμιά πλευρά. Όμως είναι οι Σοβιετικοί που δέχονται τα περισσότερα πυρά του διάσημου σκηνοθέτη από την σωτηρία της Άννας και της κόρης της από τα ρωσικά στρατόπεδα συγκεντρώσεως, χάρις σε ένα Ρώσο αξιωματικό, μέχρι την σφαγή του τέλους.\nΔύο είναι οι συγκλονιστικές στιγμές στο πρώτο μέρος. Η πρώτη είναι όταν η κάμερα επικεντρώνει σε ένα Σταυρό που το μόνο που έχει μείνει από τον Εσταυρωμένο είναι το καρφωμένο χέρι του που είναι κομμένο από τον αγκώνα. Το υπόλοιπο το έχει κρύψει ο παπάς για να μην πέσει στα χέρια των Μπολσεβίκων. Δεν υπάρχει σκληρότερη σκηνή που να δείχνει όχι μόνο την απελπισία του Πολωνικού λαού, αλλά και τον ηθικό κατήφορο του ανθρώπινου είδους.\nΌμως το «Κατύν» δεν είναι μία ταινία για τα θύματα, αλλά μία ταινία για τους συγγενείς και φίλους που έμειναν πίσω και ο τρόπος που αντιμετωπίζουν την αλήθεια. Έτσι η αναζήτηση της επικίνδυνης ιστορικής αλήθειας επανέρχεται ως ηθικό και πολιτικό θέμα, συνδέοντας το «Κατύν» με τον «Άνθρωπο από Μάρμαρο». Είναι αυτή η υπεράσπιση της αλήθειας και η σφαγή του δεύτερου μέρους που βάζουν φωτιά στην οθόνη.\nΑυτή η συγκλονιστική ταινία προβλήθηκε στο προπέρσινο Φεστιβάλ Κινηματογράφου του Βερολίνου παρουσία της Άγκελα Μέργκελ. Ο ίδιος ο Βάιντα είχε δηλώσει τότε ότι η ρωσική προβολή της ταινίας, έδειχνε τις καλές ή όχι σχέσεις των δύο χωρών. Όμως ο Πούτιν τον απογοήτευσε, μιας και με αφορμή το «Κατύν», οι Ρώσοι άρχισαν να δηλώνουν ότι τα ντοκουμέντα πάνω στα οποία βασίσθηκε η ενοχή της Σοβιετικής Ένωσης είναι αμφισβητήσιμα!\nΑπό την άλλη η ελληνική Αριστερά την κτύπησε ανελέητα. Ο «Ριζοσπάστης» περιέγραψε τόσο την ταινία, όσο και την ιστορία του Κατύν, «γκαιμπελικό ψέμα». Ενώ πρόσθετε ότι ο Γιέλτσιν πιέσθηκε από τον Γιαρουζέλσκι για να δηλώσει ότι η Σοβιετική Ένωση είναι ένοχη! Ενώ στο ίδιο μήκος κύματος κινήθηκε και η Indymedia (των τρομοκρατών και του Σόρος).\nΤελικά αξίζει το «Κατύν» τον μύθο του; Κατ' αρχήν πρέπει να πούμε ότι, έχοντας υπόψη της προσωπικής ταύτισης του Βάιντα με τα θύματα του Κατύν, θα περίμενε κανείς ένα αριστούργημα στο επίπεδο του «Στάχτες και Διαμάντια» και του «Ανθρώπου από Μάρμαρο». Όμως αυτά τα αριστουργήματα γίνονται μόνο μια φορά. Αυτό δεν σημαίνει ότι το «Κατύν» δεν είναι μια μεγάλη ταινία. Αντίθετα είναι από τις καλύτερες του σκηνοθέτη, με φοβερή σκηνοθεσία, παίξιμο που συγκλονίζει και που στο δεύτερο μέρος ρίχνει γροθιά στο στομάχι. Ενώ ο Βάιντα αρνείται να γίνει μελοδραματικός και να ηθικολογήσει. Γενικά την συνιστούμε σε όλους τους Πατριώτες να την δουν σήμερα χωρίς την σκιά της ιδεολογικής τρομοκρατίας.\nΓιώργος Πισσαλίδης ΠΗΓΗ:elkosmos.gr\nΑναρτήθηκε από Unknown στις 4/16/2010 12:57:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n▼ 04/11 - 04/18 (152)\nH Τουρκία απαγορεύει στην Ελλάδα να προχωρήσει σε ...\nΒΑΦΤΙΖΟΥΝ ΤΗΝ ΠΑΡΑΚΜΗ ΟΡΑΜΑ ΠΡΟΟΔΕΥΤΙΚΗΣ ΚΥΒΕΡΝΗΣΗ...\nONLINE ΚΑΜΠΑΝΙΑ ΓΙΑ ΤΗΝ ΕΠΙΣΤΡΟΦΗ ΤΩΝ ΜΑΡΜΑΡΩΝ ΤΟΥ...\nΤέτοιο μπουρδέλο που είσαστε με την Τζούλια θα ασχ...\nΗ συγκλονιστική αντικομμουνιστική ταινία «Κατύν» σ...\nΟ ΑΝΘΡΩΠΟΣ ΠΟΥ ΕΞΑΠΑΤΗΣΕ ΤΟΝ ΕΛΛΗΝΙΚΟ ΛΑΟ....\nΑΛΛΟΥ ΠΑΤΑΕΙ, ΑΛΛΟΥ ΒΡΙΣΚΕΤΑΙ ΚΑΙ ΑΛΛΑ ΑΝΤΙ ΑΛΛΩΝ ...\nΑνδρέας Λοβέρδος: θέλω δημοψήφισμα για το Ασφαλιστ...\nΟδικώς η Αεροπορικώς θα έρθει;;;\nΣτην Αγγλία υπάρχει το "Serious Fraud Office"...\nΜεγάλο θράσος έχει ο ΓΑΠ.Μετά απο 6 μήνες κοροιδία...\nAυτή δεν είναι Ελληνική κυβέρνηση!Είναι μαφιόζικη ...\nΗ ΠΟΡΕΙΑ ΜΙΑΣ ΠΟΛΙΤΙΚΗΣ ΜΑΡΙΟΝΕΤΑΣ ΑΠΟ ΤΟ «ΛΕΦΤΑ Υ...\nΗ ΥΠΕΡΨΗΦΙΣΗ ΤΟΥ ΦΟΡΟΛΟΓΙΚΟΥ ΠΡΟΒΑ ΤΖΕΝΕΡΑΛΕ ΤΩΝ Σ...\nΣΦΑΓΕΙΟΝ "Η ΕΛΛΑΣ"\nΠόσο ρόδινη είναι η ζωή ? Με τα μάτια ενός νέου σή...\nΕκτροπή πολιτεύματος. Απέλυσαν μάρτυρα από το ΔΣ τ...\nΚαλά, μην περιμένετε να πάρει θέση κανένα από τα γ...\nΚαρρέ-καρρέ η μπούκα των @ναρχικών στα γραφεία της...\nΣυνελήφθη το 17χρονο αλλοδαπό κάθαρμα τής Σκιάθου ...\nOδός Αχμέτ Σαδίκ, ο δρόμος του πατριαρχείου! ΝΕΑ Π...\n«Περικλής Γιαννόπουλος: εκατονταετία 1910-2010» το...\nΣΤΟΧΟΣ Η ΧΡΕΟΚΟΠΙΑ ΤΩΝ ΠΟΛΙΤΩΝ ΠΡΙΝ ΑΠΟ ΤΗΝ ΤΥΠΙΚΗ...\nΜΟΙΡΑΙΟ ΘΥΜΑ ΤΟΥ ΜΙΣΟΥΣ ΤΟΥ Ο ΚΑΤΣΙΝΣΚΙ\nΕΡΧΕΤΑΙ ΕΡΓΑΣΙΑΚΟΣ ΜΕΣΑΙΩΝΑΣ\nΞένοι πετρελαϊκοί κολοσσοί ενδιαφέρονται για εξόρυ...\nΕΤΣΙ ΑΠΟΡΡΙΠΤΕΤΑΙ ΤΟ ΓΚΡΙΖΟ ΕΠΙΧΕΙΡΗΜΑ ΤΗΣ ΤΟΥΡΚΙΑ...\nΗ δωροδοκία στα ελληνικά και στα αγγλικά…\n.Α.Νταβούτογλου στις ΗΠΑ: "Να τιμωρηθούν οι Ελληνο...\nΣΦΕΒΑ: Διήμερη αποστολή σε Β. Ήπειρος και Δελβινάκ...\nΠροεκλογική» αφίσα του Ταλάτ: «Ο Ταλάτ, μας ενώνει...\nΑριστείδης Ραγκαβής – Μια άγνωστη πράξη πατριωτισμ...\nΑΝΝΑ ΦΡΑΝΚ:Το αμφιλεγόμενο ημερολόγιο της\nΔωρεάν μαθήμα Photoshop από τον Νίκο Στοΐδη (ή ότα...\nΞεκίνησαν οι έλεγχοι στις λαθρο-εταιρείες!\nΗ μαλθουσιανή «χωματερή» προ των θυρών…\nΑλβανός συγγραφέας μας εγκαλεί για ρατσισμό! ΧΟ ΧΟ...\nΕΛΛΗΝΙΚΕ ΛΑΕ ΚΟΙΜΗΣΟΥ ΗΣΥΧΟΣ... Ο ΜΟΥΣΤΑΦΑ ΑΛ ΣΑΛΕ...\nΜΠΟΥΡΚΑ ΚΑΙ ΣΤΟΝ ΑΦΕΛΛΗΝΙΣΜΕΝΟ "ΕΛΛΗΝΙΚΟ" ΣΤΡΑΤΟ\nΔ. ΚΑΤΗΣ:Μια ροκ όπερα για τις Θερμοπύλες\nΑΠΟΘΗΚΗ ΜΕ ΛΑΘΡΑΙΟ ΕΜΠΟΡΕΥΜΑ ΒΡΗΚΑΝ ΟΙ ΑΡΧΕΣ. ΠΑΡΤ...\nΈνας-ένας βολεύονται οι ΠΑΣΟΚοι… Εσύ πότε θα βολευ...\nΝα γιατί η Εκκλησία της Ελλάδας είναι απούσα από τ...\nΜΙΑ "ΑΠΑΡΑΤΗΡΗΤΗ" ΜΕΙΟΝΟΤΗΤΑ\nΗ «ΜΑΚΕΔΟΝΙΑ» ΔΕΝ ΠΑΖΑΡΕΥΕΤΑΙ ΜΕ ΤΑ ΡΕΜΑΛΙΑ ΤΗΣ ΙΣ...\nΑνεπάγγελτοι που τους τα χώνουνε οι πλούσιοι μπαμπ...\nΈχει αποκτηνωθεί πλέον το ''αριστερό'' παρακράτος....\nΤΙ ΕΚΑΝΕΣ ΤΟΝ ΠΙΝΑΚΑ ΓΥΙΕ ΤΗΣ ΤΣΑΝΤ???\n26 ΧΡΟΝΙΑ ΑΠΟ ΤΟΝ ΘΑΝΑΤΟ ΤΟΥ "κυρΓΙΩΡΓΗ"\nΜΗΠΩΣ ΗΡΘΕ Η ΩΡΑ ΝΑ ΜΙΛΗΣΟΥΜΕ ΚΑΙ ΓΙΑ ΤΑ ΕΝΕΧΥΡΑ Κ...\nΔιαχρονικοί προδότες του Έθνους ήταν πάντα η ΣΥΜΜΟ...\nΑΤΥΧΗΜΑ ΙΣΟΝ ΨΥΧΙΚΟ ΤΡΑΥΜΑ\nΟ ΕΛΛΗΝΙΣΜΟΣ ΔΕΝ ΔΙΔΑΣΚΕΤΑΙ\nΠάσχουν από το σύνδρομο του Ουίλιαμς οι αντιρατσισ...\nΑΝΕΡΓΙΑ: Ο ΕΦΙΑΛΤΗΣ ΠΟΥ ΔΟΛΟΦΟΝΕΙ ΤΗΝ ΕΛΛΗΝΙΚΗ ΚΟΙ...\nΗ ΚΟΛΑΣΗ ΟΣΩΝ ΠΕΦΤΟΥΝ ΣΤΑ ΝΥΧΙΑ ΤΟΥ ΔΙΕΘΝΟΥΣ ΝΟΜΙΣ...\nOι ΜΟΝΟΙ εχθροί του διεθνούς συστήματος εξουσίας ε...\nΚόκκινη Χούντα στα ΜΜΕ – Κατάληψη «αντιεξουσιαστών...\nΞΕΦΤΙΛΑ....Καταργείται η βάση του 10\nΞΥΠΝΑ ΓΙΩΡΓΗΗΗΗΗΗΗ! Αλβανοί βιομήχανοι σε αλβανούς...\nΚαι αντιεξουσιαστές εισαγωγής ανάμεσα στις σημεριν...\nΓΙΑΤΙ Η ΑΥΞΑΝΟΜΕΝΗ ΕΓΚΛΗΜΑΤΙΚΟΤΗΤΑ ΤΕΛΙΚΑ ΘΑ ΜΑΣ Α...\nΑΠΟΚΑΛΥΨΗ ΣΟΚ-ΔΙΝΟΥΝ ΕΛΛΗΝΙΚΑ ΟΝΟΜΑΤΑ ΣΤΟΥΣ ΑΛΛΟΔΑ...\nΗ ΕΥΡΩΠΗ ΟΦΕΙΛΕΙ ΝΑ ΤΙΜΑ ΑΥΤΟ ΠΟΥ ΕΠΙΜΕΝΕΙ ΝΑ ΕΞΟΝ...\nΖΗΤΕΙΤΑΙ ΕΠΕΙΓΟΝΤΩΣ ΤΡΟΜΟΚΡΑΤΗΣ... ΚΑΝΤΕ ΚΑΤΙ ΝΑ Κ...\nΠΡΩΤΟΒΑΘΜΙΑ ΕΚΠΑΙΔΕΥΣΗ ΣΤΗΝ ΥΠΗΡΕΣΙΑ ΤΗΣ ΔΙΑΒΡΩΣΗΣ...\nΗ ΠΤΩΧΕΥΣΗ ΤΟΥ 1893 ΚΑΙ Η ΚΡΙΣΗ ΤΟΥ ΧΡΕΟΥΣ ΤΟΥ 201...\nΓΙΝΕΤΑΙ ΤΗΣ ...ΑΓΚΥΡΑΣ ΣΤΟ ΑΙΓΑΙΟ\nΠΟΛΙΤΙΚΗ ΦΙΛΟΤΙΜΙΑ ΚΥΡΙΕ ΡΑΓΚΟΥΣΗ... ΓΙΑ ΝΑ ΡΙΞΩ Μ...